
	讗驻讜诪讗 讚讞讚. 讜谞诪爪讗 砖讛驻住讬讚讜 砖诇讗 讻讚讬谉: 讚诪讙讬住转讗. 讘谞讬 讻驻专 砖讗讬谉 讬讜讚注讬谉 诇讚讜谉 讘诪砖驻讟: 讘讬 讚讜讜讗专. 砖诇讟讜谉: 讞讚 讗诪讜诪转讗 砖讚讜 诇讬讛. 注诇 驻讬 注讚 讗讞讚 讗讬谉 诪讜爪讬讗讬谉 诪诪讜谉 讗讘诇 诪讞讬讬讘讬谉 讘注诇 讚讬谉 砖讘讜注讛 诇讛讻讞讬砖 讛注讚 讻讚讬谉 转讜专讛 诇砖讜谉 讗讞专 讚诪讙讜讝转讗 讗谞住讬谉 讘讞讝拽讛 讻诪讜 讗转讜 讙讜讝讗讬 讜拽讗 诪讞讜 诇讬讛 (诪讙讬诇讛 讻讞.) 住专讬住讬诐 (砖诇 讘讬转 专讘讬) 讛注讜诪讚讬谉 诇专讚讜转 讘讞讝拽讛: 讜讛讗诪专 诪专 讝讘讬谉 诪注讻讜''诐 讻讜'. 讘讘讘讗 诪爪讬注讗 讘讛诪拽讘诇: 讗专讘注讬转. 讛专讘注转: 诪转谞讬' 讛专讬 讗诇讜 砖诇讜. 讚诪住转诪讗 谞转讬讬讗砖讜 讛讘注诇讬诐 诪讬讚 讜拽谞谞讛讜 讛讬讗讱 讘讬讗讜砖 讜砖讬谞讜讬 专砖讜转: 讗诐 谞转讬讬讗砖讜. 讛讘注诇讬诐 讚砖诪注讬谞谉 讚讗讬讬讗讜砖 讚讗诪专 讜讜讬 诇讞住专讜谉 讻讬住 讗讘诇 住转诪讗 诇讗 讜拽砖讬讗 诇住讟讬诐 讚住讬驻讗 讗诇住讟讬诐 讚专讬砖讗 讜讘讙诪专讗 驻专讬讱 讜诪砖谞讬 诇讛 讞讚讗 讘诇住讟讬诐 注讻讜''诐 讜讞讚讗 讘诇讬住讟讬诐 讬砖专讗诇 讚诪讬讬讗砖 诪住转诪讗: 谞讞讬诇. 讙讬讜专''讗: 诇讗 讬拽讜抓 讗转 讛住讜讻讛. 谞转讬讬砖讘讜 讚讘讜专讬诐 注诇 住讜讻转 讞讘讬专讜 讜讬专讗 诇讬讟诇谉 讗讞转 讗讞转 砖诇讗 讬讘专讞讜 诇讗 讬拽讜抓 讗转 讛住讜讻讛 诇讛讜诇讬讻谉 讻讜诇谉 讘讬讞讚 讜讗驻讬诇讜 注''诪 诇讬转谉 讚诪讬诐: 讙诪' 讗诐 谞讟诇. 讞诪讜专 诪谉 讛诪讜讻住讬谉: 讬讞讝讬专 诇专讗砖讜谞讬诐. 讜驻诇讬讙讗 讘专讬讬转讗 讗诪转谞讬': 讬讗讜砖 讻讚讬. 砖谞转讬讬讗砖讜 讛讘注诇讬诐 讘讬讚 诪讜讻住 诇讗 拽谞讛 讛诪讜讻住 讘讬讗讜砖 诇讘讚讜 讘诇讗 谞转讬谞转 讚诪讬诐 讗讜 砖讬谞讜讬 诪注砖讛 讜讻讬 讗转讗 诇讬讚 砖谞讬 讘讗讬住讜专 讗转讗 诇讬讚讬讛: 讗诐 讘讗 诇讛讞讝讬专. 砖讞住讬讚 讛讜讗: 讬讞讝讬专 诇讘注诇讬诐 讛专讗砖讜谞讬诐. 讜诇讗 诇诪讜讻住: 讘讙讬讜转讗. 讘讙讗讜讛 讜讘讝专讜注: 讗诪专讬 诪讬诪专. 爪讗 讜转谉 诇讜 讜讗讬谉 讞讜讘讟讬谉 讘诪拽诇讜转 诇砖讜谉 讗讞专 讚讗诪专讬 诇谞讙讝诇 诪讬 讬讬诪专 讻讚拽讗诪专转 讛讘讗 注讚讬诐 砖讙谞讘讜 诪诪讱: 诪讞砖讘转讜 诪讟诪讗转谉. 讞讬砖讘 注诇讬讛诐 讘讚讘专 砖讗讬谉 讘讜 讞住专讜谉 诪诇讗讻讛 讻讙讜谉 诇注讜爪讘讗 讜诇诪讟讛 讬专讚讜 诇讟讜诪讗讛 诪讬讚: 讜砖诇 注讘讚谉. 砖讗讜诪谞讜转讜 讘讻讱 住转诪讬讛 诇诪讻讬专讛 讛诇讻讱 讗讬谉 诪讞砖讘转讜 诪讞砖讘讛 砖讗诐 讬讘讗讜 讘谞讬 讗讚诐 诇拽谞讜转讜 讬诪讻专谞讜 诇讛谉 讜谞诪爪讗 砖住讜驻谉 诇诪谞注诇讬谉 讜注讚讬讬谉 诇讗 谞讙诪专讛 诪诇讗讻转谉 诇讻讱: 砖诇 讙讝诇谉 讗讬谉 诪讞砖讘转讜 诪讟诪讗转谉. 讚诇讗讜 讚讬讚讬讛 讛讜讗 讚讻讬讜谉 讚讬讚注 诪讗谉 砖拽诇讬讛 诪讬谞讬讛 诇讗 诪讬讬讗砖: 讜砖诇 讙谞讘 诪讞砖讘转讜 诪讟诪讗转谉. 讚讗讬讬讗讜砖 诪专讬讬讛讜 讚诇讗 讬讚注讬 诇诪讗谉 讬转讘注讜. 讞讬诇讜祝 讛讚讘专讬诐 讙讝诇谉 讻讬讜谉 讚砖拽诇讬讛 诪讬谞讬讛 讘讛讚讬讗 讜诇讗 诪爪讬 拽讗讬 讘讗驻讬讛 诪讬讬讗砖 讙谞讘 住讘专 讘讞讬砖谞讗 诇讬讛 讜诪砖讻讞讬谞讗 诇讬讛: 讘住转诐. 讚诇讗 砖诪注讬谞谉 讚诪讬讬讗砖 讚讘讛讗 驻诇讬讙讬 讚诪专 住讘专 住转诐 讙谞讬讘讛 讬讗讜砖 讘注诇讬诐 讛讜讗 讜诇讗 住转诐 讙讝讬诇讛 讜诪专 住讘专 讞讬诇讜祝 讛讚讘专讬诐 讻讚驻专讬砖讬转: 讗讘诇 讘讬讚讜注. 讚砖诪注讬谞谉 讚诪讬讬讗砖: 讚讘专讬 讛讻诇 讬讗讜砖 讻讚讬 拽谞讬. 讜讗驻讬' 讙谞讘 诇专''砖 讜讙讝诇谉 诇专讘谞谉: 讘讬讚讜注 谞诪讬 诪讞诇讜拽转. 讚讗讬 谞诪讬 讚砖诪注讬谞谉 讚诪讬讬讗砖 讗诪专讬 专讘谞谉 讘讙讝诇谉 讚诇讗 讛讜讬 讬讗讜砖 讚讻诇 砖注转讗 讚注转讬讛 诇诪谞拽讟讬讛 讘讚讬谞讗 讜讻谉 讙谞讘 诇专讘讬 砖诪注讜谉: 讚转谞谉 讘诪转谞讬转讬谉. 讛讱 诪转谞讬转讬谉 讚注讜专讜转 讚讟讛专讜转 讚拽转谞讬 诇驻讬 砖诇讗 谞转讬讬讗砖讜 讛讘注诇讬诐: 砖讗讬谉 讬讗讜砖 诇讘注诇讬诐. 讗讬谉 讬讗讜砖谉 讬讗讜砖: 诪讜讻住 讙讝诇谉. 诇住讟讬诐 讙谞讘: 讜诪砖谞讬 讘诇住讟讬诐 诪讝讜讬讬谉. 讚讙讝诇谉 讛讜讗: 讛讬讬谞讜 讙讝诇谉. 讜讛讗 转谞讗 诇讬讛 诪讜讻住: 讗谞住. 讚拽转谞讬 讙讘讬 讙讝诇谉 讛讜讬 讞诪住谉 讚讬讛讬讘 讝讜讝讬: 讜专讘讬 砖诪注讜谉 讛讬讗. 讚讗诪专 讙讝诇谉 拽谞讬:





转讜住驻讜转





	讜诇讗 讗诪专谉 讗诇讗 讞讚 讗讘诇 讘转专讬 诇讗. 讜讗''转 讜讛讗 诇注讬诇 砖专讬 诇讛驻拽注转 讛诇讜讗讛 讜讗''讻 诪驻住讬讚讬诐 讗讜转讜 讛专讘讛 砖讗诐 讛讬讛 专讜爪讛 讬讻讜诇 诇讻驻讜专 讜讬''诇 讚诪讻诇 诪拽讜诐 诇讗 诪砖诪转讬谞谉 诇讬讛 讻讬讜谉 砖讗讬谉 诪砖诇诐 注诇 讬讚诐 讗诇讗 诪讛 砖讞讬讬讘 诇讜: 诇讬讻讗 诪砖讜诐 讚讬谞讗 讚讘专 诪爪专讗. 驻讬专砖转讬 讘驻专拽 讛诪拽讘诇 (讘''诪 讚祝 拽讞:): 注讚 讚诪拽讘诇 注讬诇讜讬讛 讻讜'. 讗讜诪专 专''转 讚讛讬讬谞讜 讚讜拽讗 讻砖讬砖专讗诇 专讜爪讛 诇讬转谉 诇讜 讻诪讜 砖谞讜转谉 诇讜 讛注讻讜''诐 讗讘诇 讗诐 讛注讻讜''诐 专讜爪讛 诇讬转谉 诇讜 讬讜转专 讗讬谉 诇讛驻住讬讚 讘砖讘讬诇 讻谉: 转谞讗 讜讗诐 谞讟诇 讻讜'. 诪驻讜专砖 诇注讬诇 讘诪专讜讘讛 (讚祝 住讝:): 专讘讛 讗讜诪专 讘讬讚讜注 谞诪讬 诪讞诇讜拽转. 讜讛讗 讚讗诪专 讘诪专讜讘讛 (诇注讬诇 讚祝 住讞.) 讜讗祝 专讘讬 讗诇注讝专 住讘专 讞讬讜讘讬讛 诇讗讞专 讬讗讜砖 讻讜' 注讚 讚驻专讬讱 讜讚诇诪讗 讚砖诪注讬' 讚讗讬讬讗砖 讛讗讬 驻讬专讻讗 诇讗 讗转讬 讗诇讬讘讗 讚专讘讛 讚讗讬讛讜 诇讗 诪驻诇讬讙 诪讬讚讬 讘讬谉 住转诐 诇讬讚讜注: 诇驻讬 砖讗讬谉 讬讗讜砖 诇讘注诇讬诐 诪转谞讬谞谉 诇讛. 讗讬谉 诪讙讬讛 讛诪砖谞讛 讗诇讗 讻讱 诪驻专砖 砖诇讗 谞转讬讬讗砖讜 讛讘注诇讬诐 讘诇讘诐 讗驻讬诇讜 讗讜诪专讬诐 砖谞转讬讬讗砖讜: 讛讬讬谞讜 讙讝诇谉. 讜讗驻讬' 诇诪''讚 诇住讟讬诐 诪讝讜讬讬谉 讙谞讘 讛讜讗 诇注谞讬谉 砖诪砖诇诐 讻驻诇 讗讘诇 诪''诪 讙讝诇谉 讛讜讗 讚诪拽专讬: 转''砖 讛讙谞讘 讜讛讙讝诇谉. 讜诪砖讜诐 讚诪讬讟诪专 诪讗讬谞砖讬 拽专讬 诇讬讛 讙谞讘 讗注''讙 讚诇讗 诪砖诇诐 讻驻诇 诇诪''讚 (砖诐) 讙讝诇谉 讛讜讗:





专砖讘"讗

 转谞讗 讜诪讞讝讬专 诇讘注诇讬诐 讛专讗砖讜谞讬诐. 讬砖 诪讬 砖驻讬专砖 讚讛讗 讘专讬讬转讗 讗诪转谞讬转讬谉 讚拽转谞讬 讛专讬 讗诇讜 砖诇讜. 讜讬砖 诪讬 砖讗讜诪专 诪讚拽转谞讬 讜诪讞讝讬专 讜诇讗 拽转谞讬 诪讞讝讬专 注诇 讻专讞讱 讗诪转谞讬转讬谉 拽讗讬 讜讘专讬讬转讗 讚讬谞讗 讚诪转谞讬转讬谉 讗讬转 诇讛, 讗诇讗 讚诪转谞讬转讬谉 讘砖讗讬谉 砖诐 诪讜转专 讗诇讗 讞诪讜专 讜讟诇讬转 砖谞讟诇讜 诪诪谞讜 砖讜讬谉 讘讚诪讬诐 讻诪讜 讗诇讜 砖讛讞讝讬专讜 诇讜, 讜讘专讬讬转讗 讘砖讬砖 砖诐 诪讜转专 讜讘讗讜转讜 诪讜转专 讛讜讗 讚拽转谞讬 砖讬讞讝讬专 诇讘注诇讬诐 讛专讗砖讜谞讬诐 讜诇讗 诇诪讜讻住 讜诇讗谞住. 讜讗讬谞讜 诪讞讜讜专 诪讻诪讛 驻谞讬诐, 讞讚讗 讚讗诐 讻谉 讛讜讛 诇讬讛 诇转谞讗 讚讘专讬讬转讗 诇诪转谞讬 讗诐 讬砖 砖诐 诪讜转专 讬讞讝讬专 诪讜转专 诇讘注诇讬诐 讛专讗砖讜谞讬诐 讻讚转谞讬讗 讘讗讬讚讱 讘专讬讬转讗 讚讗讬谉 驻讜专讟讬谉 诪转讬讘转 讛诪讜讻住讬谉 转谞讗 谞讜转谉 诇讜 讚讬谞专 讜诪讞讝讬专 诇讜 讗转 讛砖讗专 (拽讬讙, 讘). 讜注讜讚 讚讛讗 讞讝专讛 讝讜 讘讟注诪讗 转诇讜 诇讬讛 讚讗诪专讬谞谉 诪讗讬 讟注诪讗 拽住讘专 讬讗讜砖 讻讚讬 诇讗 拽谞讛 讜诪注讬拽专讗 讻讬 讗转讗 诇讬讚讬讛 讘讗住讜专讗 讗转讜 诇讬讚讬讛, 讜讻讬讜谉 砖讻谉 诪讛 诇讬 诪讜转专 诪讛 讻谞讙讚 讞诪讜专讜 讜讗讬 拽谞讬 讻讜诇讬 拽谞讬 讜讗讬 诇讗 拽谞讬 讗驻讬诇讜 讻谞讙讚 讞诪讜专讜 诇讗 拽谞讬, 讗诇讗 砖讘讝讜 讬砖 诇讬 诇讜诪专 讚讘注诇 讞诪讜专 讝讛 讗讬谉 诇讜 诇讬转谉 诇讘 诇讝讻讜转 讘讻讜诇讜 讗诇讗 讻谞讙讚 讞诪讜专讜, 讜讗诐 讻谉 诇诪讜转专 讗讬谉 砖讬谞讜讬 专砖讜转 讜讛讬讬谞讜 讚拽讗诪专 讗讬 诪砖讜诐 讬讗讜砖 砖讘讬讚 讛诪讜讻住 诇讗 拽谞讛 讚讬讗讜砖 讻讚讬 诇讗 拽谞讬 讜讗讬 诪砖讜诐 砖讬谞讜讬 专砖讜转 砖谞砖转谞讛 讘讬讚讜 讘讗住讜专讗 讘讗 诇讬讚讜 讜讗讬谉 讚注转讜 诇讛转讻讜讬谉 诇拽谞讜转 讛诪讜转专 讜讗讬谉 讻讗谉 讻谞讙讚 讛诪讜转专 讗诇讗 讬讗讜砖 讻讚讬 讜诇驻讬讻讱 爪专讬讱 诇讛讞讝讬专 讗讜转讜 诪讜转专 诇讘注诇讬诐 讛专讗砖讜谞讬诐.





讜讛专讗讘"讚 讝"诇 驻讬专砖 讚讻讬 拽转谞讬 讘诪转谞讬转讬谉 讛专讬 讗诇讜 砖诇讜 诇讗 诪驻拽讜 诪讬谞讬讛 讘注诇讬诐 讘诇讗 讻诇讜诐 拽讗诪专 诪砖讜诐 讚拽谞讬 诇讬讛 讘讬讗讜砖 讜砖讬谞讜讬 专砖讜转, 讗讘诇 讘讚诪讬诐 诪讬讛讗 诪讬讘注讬 诇讛 诇讗讛讚讜专讬 诪砖讜诐 讚讘讗住讜专讗 讗转讗 诇讬讚讬讛 讚讬讗讜砖 讻讚讬 诇讗 拽谞讛, 讜讛讜讗 讛讚讬谉 诇讻诇 讙讝诇讛 讜讙谞讘讛 讛谞诪讻专转 讜讛讬讬谞讜 讚拽讗诪专 讘讘专讬讬转讗 讜诪讞讝讬专 诇讘注诇讬诐 讛专讗砖讜谞讬诐 讻讗讬诇讜 讗诪专 讛专讬 讗诇讜 砖诇讜 讗讘诇 诪讞讝讬专 讛讜讗 诇讘注诇讬诐 讚诇讗 驻诇讬讙 讗诪转谞讬转讬谉 讻诇诇 讜讘注谞讬谞讗 讚诪转谞讬转讬谉 讙讜驻讛 讗讬讬专讬 讘讘专讬讬转讗. 讜讗祝 注诇 驻讬 砖讻转讘 讛专讘 讝"诇 砖讝讛 注讬拽专, 注讚讬讬谉 爪专讬讱 转诇诪讜讚 讚讬讗讜砖 讜砖讬谞讜讬 专砖讜转 讘讻讜诇讬讛 转诇诪讜讚讗 诪砖诪注 讚拽谞讬 诇讙诪专讬 拽谞讬谉 讛讙讜祝 讚讗讬 诇讗 讛讗 讚讗诪专 诇讛讜 专讘 讛讜谞讗 诇讛谞讛讜 讗讜讜谞讻专讬 讻讬 讝讘谞讬转讜 讗住讗 诪讗讬谞讜 讬讛讜讚讬诐 诇讬讙讝讝讜 讗讬谞讛讜 讻讬 讛讬讻讗 讚诇讬讛讜讬 讬讗讜砖 讘讬讚讬讬讛讜 讜砖讬谞讜讬 专砖讜转 讘讬讚讗 讚讬讚讻讜 (住讜讻讛 诇, 讘) 诪讛 讗讛谞讬 讚讛讗 诪讻诇 诪拽讜诐 讛讗讬 讗住讗 诇讗 诪拽谞讬讗 诇讛讜 拽谞讬谉 讛讙讜祝 讚讛讗 讗讬谞讛 讗诇讗 讻注讬谉 诪砖讻讜谉 讚讘讚诪讬诐 讘注讬 诇讗讛讚讜专讬 讜讗谞谉 讘注讬谞谉 讘讬讜诐 讛专讗砖讜谉 诇讻诐, 讜诪讬讛讜 讗谞谉 诇讗 拽讬讬诪讗 诇谉 讛讻讗 讻讬 讛讗 诇讬砖谞讗 拽诪讗 讗诇讗 讻诇讬砖谞讗 讘转专讗 讚讗诪专讬谞谉 讗诐 讘讗 诇讞讛讝讬专 砖讗讬谞讜 专讜爪讛 讘诪诪讜谉 砖讗讬谞讜 砖诇讜 讜诪诪讚转 讞住讬讚讜转 诪讞讝讬专 诇讘注诇讬诐 讛专讗砖讜谞讬诐 讛讗 诪讚讬谞讗 讗讬谞讜 诪讞讝讬专. 讜讛讗 讚拽讗诪专 诪讗讬 讟注诪讗 讬讗讜砖 讻讚讬 拽谞讬, 诇讗讜 讬讗讜砖 讻讚讬 诪诪砖 讗诇讗 诇讜诪专 讗祝 注诇 驻讬 砖诇讗 讛讬讛 讘讬讚 讛讙讝诇谉 讜拽讜讚诐 砖讬讘讗 诇讬讚 讝讛 讗诇讗 讬讗讜砖 讻讚讬 拽谞讬 诇讙诪专讬 讘讬讚 讝讛 诪砖讜诐 讚讛讜讬 诇讬讛 讬讗讜砖 讘讬讚讗 讚诪讜讻住 讜砖讬谞讜讬 专砖讜转 讘讬讚讗 讚讛讗讬 讜讗讬谉 爪专讬讻讬谉 砖转讛讗 讬讚 诇讜拽讞 讘讗诪爪注.





讛讗 讚讗诪专讬谞谉: 讗诇讗 讗讬 讗讬转诪专 讗住讬驻讗 讗转诪专. 拽砖讬讗 诇讬, 诇诪讛 诇讬 诇诪讬诪专 讛讻讬 诇讬诪讗 讗诇讗 讻讬 讗转诪专 讗讬驻讻讗 讗转诪专. 讜诇讬转讗, 讚讟驻讬 注讚讬祝 诇讬讛 诇诪讬诪专 讗住讬驻讗 讗转诪专 讜讻讚专讘 讗诪讬 讘讚拽讚讜拽 谞讗诪专 诪诇砖讘讜砖讬 诇讬砖谞讗 讚讗转诪专 诪砖诪讬讛 讚专讘 讗住讬.





讗诪专 注讜诇讗 诪讞诇讜拽转 讘住转诐 讗讘诇 讘讬讚讜注 讚讘专讬 讛讻诇 讬讗讜砖 拽谞讬. 讛讻讬 讙专住讬谞谉 讜诇讗 讙专住讬谞谉 讬讗讜砖 讻讚讬 拽谞讬 讚讛讻讗 讬讗讜砖 讜砖谞讜讬 讛砖诐 讗讬讻讗 讜讻讚讗诪专讬谞谉 讘驻专拽 诪专讜讘讛 (讘讘讗 拽诪讗 住讜, 讘) 讚注爪讘讗 砖谞讬谞讜 讚讗讬讻讗 砖讬谞讜讬 讛砖诐 讚诪注讬拽专讗 诪砖讻讗 讜讛砖转讗 讗讘专讝讬谉. 讗诇讗 诪砖讜诐 讚驻诇讜讙转讗 讚注讜诇讗 讜专讘讛 讗诐 诪转讬讬讗砖讬谉 讛讘注诇讬诐 讬讗讜砖 讙诪讜专 讗诐 诇讗, 讚专讘讛 住讘专 讚讬讗讜砖 讻讝讛 讗讬谞讜 讬讗讜砖 讙诪讜专 讜讗祝 注诇 驻讬 砖砖诪注谞讜讛讜 砖讗诪专 讜讜讬 诇讬讛 诇讞住专讜谞讬讛, 诪砖讜诐 讛讻讬 诇讗 讞砖砖 注讜诇讗 诇讛讝讻讬专 讗诇讗 讛讬讗讜砖 讘诇讘讚 砖讛讜讗 讛注讬拽专 讘诪讞诇拽讜转诐. 讜转讚注 诪讚讗拽砖讬 注诇讬讛 讚专讘讛 诪诪转谞讬转讬谉 讚谞讟诇讜 诪讜讻住讬谉 讞诪讜专讜 讜诇住讟讬诐 讗转 讻住讜转讜 讜谞转谞讜 诇讜 讞诪讜专 讗讞专 讜讟诇讬转 讗讞专转 讜讛转诐 讛讗 讗讬讻讗 砖讬谞讜讬 专砖讜转 讗诇讗 砖注讬拽专 诪讞诇拽讜转诐 讗讬谞讛 讘讬讗讜砖 讻讚讬 讗讬 拽谞讬 讗讬 诇讗 拽谞讬 讗诇讗 讗讬 讬讗讜砖 讻讝讛 讗讬 讛讜讛 讬讗讜砖 讻讝讛 讙诪讜专 诇拽谞讜转 讗讜 诇讗. 讜转讚注 诇讱 注讜讚, 讚讛讗 专讘讛 讚讗诪专 讛讻讗 讚专讘谞谉 驻诇讬讙讬 讘讙讝诇谉 讗驻讬诇讜 砖诪注讬谞谉 诇讬讛 讚诪讬讬讗砖 讗讬讛讜 讚拽讗诪专 讘驻专拽 诪专讜讘讛 (砖诐) 讙讘讬 讛讗 诪讬诇转讗 拽砖讬 讘讛 专讘讛 诇讘讬 专讘 讬讜住祝 讛讗 注砖专讬谉 讜转专转讬谉 砖谞讬谉 注讚 讚讬转讬讘 专讘 讬讜住祝 讘专讬砖讗 讜驻专拽讛 讚砖讬谞讜讬 讛砖诐 拽讜谞讛 讚诪注讬拽专讗 诪砖讻讗 讜讛砖转讗 讗讘专讝讬谉. 讜注讜讚 讚讛讗 讘讙谞讘 诪讜讚讛,讗诇讗 讚注讜诇讗 住讘专 诇讗 砖谞讗 讙谞讘 讜诇讗 砖谞讗 讙讝诇谉 讻诇 砖讛讘注诇讬诐 诪转讬讬讗砖讬谉 讬讗讜砖 讙诪讜专 讛讜讗 讜拽谞讬 讘讜 讘诪拽讜诐 讚讗讬讻讗 讘讛讚讬讛 讗讜 砖讬谞讜讬 专砖讜转 讗讜 砖讬谞讜讬 讛砖诐 讜专讘讗 住讘专 讚讬讗讜砖 讘讙讝诇谉 讗诇讬讘讗 讚专讘谞谉 讜讬讗讜砖 讘讙谞讘 讗诇讬讘讗 讚专讘讬 砖诪注讜谉 讗讬谞讜 讬讗讜砖 讙诪讜专, 讜讘讛讗 诪转专抓 诇谉 讚注讜诇讗 讗讚注讜诇讗 讚讛讻讗 讗诪专 拽谞讬 讜讘驻专拽 诪专讜讘讛 (讘讘讗 拽诪讗 住讝, 讗) 讗诪专 诇讗 拽谞讬 砖诐 讛讗专讻转讬 讜诇转专抓 讛讗 讚注讜诇讗 讻转讘转讬 砖诐 转讬专讜抓 讗讞专 诪砖诪讜 砖诇 专"讞 讝"诇.





讛讗 讚讗诪专讬谞谉: 讘讬讚讜注 讜讚讘专讬 讛讻诇 讛讬讗. 拽砖讬讗 诇讬, 讗诐 讻谉 诪驻谞讬 诪讛 砖谞讛 讘讘讘讗 讚谞讟诇讜 诪讜讻住讬谉 讞诪讜专讜 讛专讬 讗诇讜 砖诇讜 诪驻谞讬 砖讛讘注诇讬诐 诪转讬讬讗砖讬谉 讜讘讘讗 讚住讬驻讗 讚讛诪爪讬诇 诪谉 讛讙讬讬住 拽转谞讬 讗诐 谞转讬讬讗砖讜 讛讘注诇讬诐 讛专讬 讗诇讜 砖诇讜, 讚诪讛讗 讜讚讗讬 诪砖诪注 讚讘专讬砖讗 讗驻讬诇讜 讘住转诪讗 拽讗诪专 讚谞转讬讬讗砖讜 讜讘住讬驻讗 讚讜拽讗 讘砖砖诪注谞讜 砖谞转讬讬讗砖讜 讜讗转讬讗谉 讻专讘 讗砖讬 讚讞讬诇拽 讘讬谉 诪讜讻住 讬砖专讗诇 诇诪讜讻住 讗讬谞讜 讬讛讜讚讬 讗诇讗 讻讬 诪讜拽诪讬' 诇讛 诇讘讘讗 讚谞讟诇讜 诪讜讻住讬谉 讞诪讜专讜 讚讜拽讗 讘砖谞转讬讬讗砖讜 拽砖讬讗, 讜注讜讚 讚讗诐 讻谉 诇讬注专讘讬谞讛讜 诇讛谞讬 转专讬 讘讘讬 讜诇讬转谞讬谞讛讜. 讜注讜讚 讚诇讛讛讬讗 讗讜拽讬诪转讗 讛讗 讚讗诪专 专讘 讗砖讬 讚讘诇住讟讬诐 讬砖专讗诇 住转诪讗 诪讬讬讗砖 讗转讬讗 讻专讘讬 砖诪注讜谉 讜讚诇讗 讻专讘谞谉 讜专讘 讗砖讬 诪讗讬 讟注诪讗 砖讘讬拽 专讘谞谉 讜讗诪专 讻专讘讬 砖诪注讜谉, 讗讘诇 诇驻讬专讜拽讗 讚驻专拽讬' 讗诇讬讘讗 讚专讘讗 谞讬讞讗 诇讬讛 讻讜诇讛 诪转谞讬转讬谉 讜讚专讘 讗砖讬 谞诪讬 讚讛砖转讗 讚驻专拽讬' 诪转谞讬转讬谉 讘诇住讟讬诐 诪讝讜讬讬谉 讚讛讬讬谞讜 讙讝诇谉 讜专讘讬 砖诪注讜谉 讛讬讗 讘讘讗 讚谞讟诇讜 诪讜讻住讬谉 讞诪讜专讜 讘诇住讟讬诐 讬砖专讗诇 讚诪住转诪讗 讬讗讜砖讬 诪讬讬讗砖 讜住讬驻讗 讘讗讬谞讜 讬讛讜讚讬 讚诇讗 讛讜讛 讬讗讜砖 注讚 讚砖诪注讬谞谉 讚诪讬讬讗砖, 讜讻讜诇讛 讘讟注诪讗 讚专讘 讗砖讬, 讜讻讬讜谉 讚专讘 讗砖讬 诪住转诪讗 讚诪转谞讬转讬谉 讻专讘讬 砖诪注讜谉 拽讬讬诪讗 诇谉 讻讜转讬讛, 讜讗讬 谞诪讬 讬"诇 讚专讘 讗砖讬 诇讗 讘驻住拽 讛诇讻讛 讗诪专讛 讗诇讗 诇驻专讜砖讬 讜诇转专讜爪讬 讛谞讱 转专讬 讘讘讬 讚诪转谞讬转讬谉 讚讘讘讗 讚专讬砖讗 转谞讬 讚诪谉 讛住转诐 讗讬讬讗砖 讜讚住讬驻讗 转谞讬 注讚 讚砖诪注讬谞谉 讚诪讬讬讗砖 砖驻讬专 拽讗诪专, 讜诪砖讜诐 讛讻讬 谞专讗讛 诇讬 讚讛讜讗 讛讚讬谉 讚讛讜讛 诪爪讬 诇讗拽砖讜讬讬 诇讛讗 讚驻专拽讬谞谉 讗诇讬讘讗 讚注讜诇讗 诪诇讬砖谞讗 讚诪转谞讬转讬谉 讜诪砖讜诐 讚诇讗 注专讘讬谞讛讜 讜转谞讬谞讛讜 讗诇讗 诪砖讜诐 讚注讜诇讗 诇讗 驻专拽讬谞讛讜 讛讻讬 讘讛讚讬讗 讗诇讗 讗谞谉 讛讜讗 讚驻专拽讬谞谉 [讜诇讚讞讜讬' 诇讚专讘讛 诪讬讙讜 讛讛讜讗 驻专讜拽讗 诇讗 讚讬讬拽讬谞谉 专"讬 讻讜诇讬 讛讗讬 讚讛讗 诇注讜诇讗 谞诪讬 讗驻砖专 诇讗讜拽诪讛 诇诪转谞讬' _ 砖"诪] 讻讚诪讜拽讬 诇讛 讗诇讬讘讗 讚专讘讛 讘诇住讟讬诐 诪讝讜讬讬谉 讜专讘讬 砖诪注讜谉 讛讬讗, 讜谞专讗讛 诇讬 注讜讚 讚诪砖讜诐 讛讻讬 讻讬 讗转讬讗 讘住诪讜讱 诇诪讬讚拽 讛讗 讚讗诪专 [专讘讬] 讙谞讘 讛讜讗 讻讙讝诇谉 讻专讘讬 砖诪注讜谉 拽讗诪专 讜诪讬讬转讬谞谉 讻诇 讛谞讱 转讗 砖诪注 讘讻讜诇讛讜 诇讗 讞讬讬砖讬谞讗 诇讗讜拽诪转讗 讚讗讜拽讬诪谞讗 讘讬讚讜注 讻注讜诇讗 讗诇讗 讘讻讜诇讛讜 讚讞讬讬转讗 谞拽讟讬谞谉 讻讚讗讜拽讬 诇专讘讛 讜诇讗 诪讚讻专讬谞谉 讻诇诇 诇讚讗讜拽诪转讗 讚讘讬讚讜注. 讻谞"诇.





讛诪讗讬专讬

讛诇讜拽讞 诪谉 讛讙讜讬 讗讜 讛诪讜讻专 诇讙讜讬 讗讬谉 讘讜 诪砖讜诐 讚讬谞讗 讚讘专 诪爪专讗 讻诪讜 砖讬转讘讗专 讘诪拽讜诪讜 讜诪"诪 讛诪讜讻专 诇讙讜讬 转诇诐 讘诪爪专谞讜转讜 砖诇 讬砖专讗诇 诪谞讚讬谉 讗讜转讜 诪驻谞讬 砖讛专讘讬抓 讗转 讛讗专讬 注诇 讻转驻讜 砖诇 讞讘专讜 讜讗讬谉 诪转讬专讬谉 讗讜转讜 注讚 砖讬拽讘诇 注诇讬讜 讻诇 讗讜谞住 讛讘讗 诇讞讘专讜 诪讞诪转 讛讙讜讬 讛讗 诇诪讚转 砖讗诐 诇讗 拽讘诇 注诇讬讜 讻谉 讗讬谞讜 讞讬讬讘 讘讗讜谞住讬讜 诪谉 讛讚讬谉 讜诪"诪 讗诐 讗讬谞讜 诪讜爪讗 诪讬砖专讗诇 讻诪讛 砖讛讜讗 诪讜爪讗 诪讝讛 讗讬谉 诇谞讜 注诇讬讜 讚讬谉 讜讚讘专讬诐:



讞讻诪讬 讛讗讞专讜谞讬诐 砖讘爪专驻转 讻转讘讜 砖讛讘转讬诐 讗讬谉 讘讛诐 讚讬谞讗 讚讘专 诪爪专讗 诪驻谞讬 砖讛讘转讬诐 诪讞讬爪讜转 诪驻住讬拽讜转 讜讗讬谉 讘讛诐 注专讜讘 专砖讜讬讜转:



讻讘专 讘讗专谞讜 讘诪砖谞讛 砖讗诐 谞讟诇讜 诪讜讻住讬诐 讗转 讞诪讜专讜 讜谞转谞讜 诇讜 讞诪讜专 讗讞专 讛专讬 讝讛 砖诇讜 砖讛专讬 讬砖 讻讗谉 讬讗讜砖 讜砖谞讜讬 专砖讜转 讜讗注"驻 砖讘诇砖讜谉 专讗砖讜谉 讛讘讗 讘讙诪专讗 注诇 讝讛 讗诪专讜 讬讗讜砖 讻讚讬 诇讗 拽谞讬 讗驻砖专 诪转讜讱 砖砖谞讜讬 专砖讜转 讝讛 讘讟注讜转 讛讜讗 讗讬谞讜 谞拽专讗 砖谞讜讬 专砖讜转 讜诪"诪 诇驻讬 讛诇砖讜谉 讛讗讞专 砖讛诇讻讛 讻诪讜转讜 讛专讬 讝讛 砖谞讜讬 专砖讜转 讜诪讜转专 讜诪讛 砖讗诪专讜 讬讗讜砖 讻讚讬 拽谞讬 驻讬专讜砖讜 讗祝 讘砖谞讜讬 专砖讜转 讻讝讛 讜讗驻讬诇讜 诇爪讗转 讬讚讬 砖诪讬诐 讗讬谉 爪专讬讱 诇讛讞讝讬专 讜诪"诪 讗诐 讛讜讗 讞住讬讚 讜诪讞诪讬专 注诇 注爪诪讜 讜讗讜诪专 讗讬 讗驻砖讬 讘诪诪讜谉 砖讗讬谞讜 砖诇讬 讬讛讗 谞讜讟诇诐 诪讬讚诐 诪"诪 讜讬讛讗 诪讞讝讬专谉 诇讘注诇讬诐 讛专讗砖讜谞讬诐:



讛诪砖谞讛 讛砖诇讬砖讬转 讜讛讬讗 诪注谞讬谉 讛讞诇拽 讛砖谞讬 讘诪讛 砖讗讚诐 专砖讗讬 诇讝讻讜转 讘讜 讗注驻"讬 砖讛讜讗 讬讜讚注 讘讜 砖讛讜讗 砖诇 讗讞专讬诐 讜讗诪专 注诇 讝讛 讛诪爪讬诇 诪谉 讛讙讬讬住 讜诪谉 讛谞讛专 讜诪谉 讛诇讬住讟讬诐 讗诐 谞转讬讗砖讜 讛讘注诇讬诐 讛专讬 讗诇讜 砖诇讜 讜讻谉 谞讞讬诇 砖诇 讚讘讜专讬诐 讗诐 谞转讬讗砖讜 讛讘注诇讬诐 诪讛诐 讛专讬 讗诇讜 砖诇讜 讗诪专 讛诪讗讬专讬 讛诪爪讬诇 诪谉 讛讙讬讬住 讗讜 诪谉 讛谞讛专 讗讜 诪谉 讛诇讬住讟讬诐 讗诐 谞转讬讗砖讜 讛讘注诇讬诐 讻讙讜谉 砖谞讜讚注 讘讜讚讗讬 讗讜 砖讛讜讻专 诇讻诇 砖谞转讬讗砖讜 讻讙讜谉 砖诇讗 讛讬讜 讛诐 讬讻讜诇讬诐 诇讛爪讬诇 讜讝讛 住讬讻谉 注爪诪讜 讛专讬 讗诇讜 砖诇讜 讬讗讜砖 拽讜谞讛 讘诪讬 砖讗讬谞讜 讙讜讝诇 诇讛讚讬讗 讛讗 讗诐 讛讬讜 讬讻讜诇讬诐 诇讛爪讬诇 诇讗 讝讻讛 讜讞讬讬讘 诇讛讞讝讬专 讜讻谉 谞讞讬诇 砖诇 讚讘讜专讬诐 砖讬砖 讘讛诐 讙讝诇 诪讚讘专讬 住讜驻专讬诐 讗诐 讬爪讗 诪讻讜讜专转讜 砖诇 讗讞讚 讗诐 谞专讗讛 诇讻诇 砖讗讬谉 讘注诇讬诐 讬讻讜诇讬诐 诇讛爪讬诇 讜讝讛 专讚祝 讘讬注专 讗讞专讬讛诐 讜讛爪讬诇 讛专讬 讗诇讜 砖诇讜 讛讗 讗诐 讛讬讜 讬讻讜诇讬诐 诇讛爪讬诇 诇讗 谞转讬讗砖讜 讜诇讗 讝讻讛 讜驻讬专砖讜 讘转诇诪讜讚 讛诪注专讘 讘砖讟祝 谞讛专 讗驻讬诇讜 讛讬讛 爪讜讞 讞讝拽讛 讛转讬专诐 讜讻谉 讻诇 讻讬讜爪讗 讘讝讛:



讝讛讜 讘讬讗讜专 讛诪砖谞讛 讜讻谉 讛诇讻讛 讜诪讛 砖谞讻谞住 转讞转讬讛 讘讙诪专讗 讻讱 讛讜讗:



讝讛 砖讗诪专谞讜 讘诪砖谞讛 讘诪爪讬诇 诪谉 讛诇讬住讟讬诐 砖讛诐 砖诇讜 讜驻专砖谞讜 讚讜拽讗 讘砖谞转讬讗砖讜 诇讛讚讬讗 讗讜 砖讛讬讗讜砖 谞讻专 诇讻诇 讛讗 住转诪讗 诇讗讜 讚讜拽讗 讘诇讬住讟讬诐 讙讜讬 砖讻诇 砖诇讗 谞转讬讗砖 讘讛讚讬讗 讗讬谞讜 诪转讬讗砖 诪转讜讱 砖讛讙讜讬诐 讚谞讬谉 讘讗诪转诇讗讜转 讗讘诇 诇讬住讟讬诐 讬砖专讗诇 讛讜讗讬诇 讜讚讬讬谞讬 讬砖专讗诇 讗讬谉 诪讜爪讬讗讬谉 诪诪讜谉 讗诇讗 讘注讚讜转 讜专讗讬讜转 讘专讜专讜转 讗祝 诪谉 讛住转诐 谞转讬讗砖 诪讛诐 讜讛专讬 讛诐 砖诇讜:



注讜专讜转 砖诇 讘注诇 讛讘讬转 诪讞砖讘讛 诪讟诪讗转谉 讜砖诇 注讘讚谉 讗讬谉 诪讞砖讘讛 诪讟诪讗转谉 砖诇 讙谞讘 诪讞砖讘讛 诪讟诪讗转谉 讜砖诇 讙讝诇谉 讗讬谉 诪讞砖讘讛 诪讟诪讗转谉 讘讚"讗 讘住转诐 讗讘诇 讗诐 谞讜讚注 砖谞转讬讗砖 讘讻诇诐 诪讞砖讘讛 诪讟诪讗转谉 讜讻讘专 讘讗专谞讜讛 讘驻专拽 诪专讘讛:



讛讙谞讘 讜讛讙讝诇谉 讜讛讗谞住 讛拽讚砖谉 讛拽讚砖 讜转专讜诪转谉 转专讜诪讛 讜诪注砖专讜转讬讛诐 诪注砖专 讜讻讘专 讘讗专谞讜讛 讘驻专拽 诪专讜讘讛 讜诇讬住讟讬诐 诇注谞讬谉 讝讛 讗驻讬诇讜 砖讗讬谞讜 诪讝讜讬讬谉 讙讝诇谉 讛讜讗 砖住讜祝 讛讚讘专讬诐 讘注谞讬谉 讝讛 讛讜讗 砖讻讬讜谉 砖讬讚注 诪讬 讙讝诇讛 讗讬谞讜 诪转讬讗砖 讗讗"讻 讘诪讬 砖讗讬 讗驻砖专 诇讜 诇讛爪讬诇 讻诪讜 砖讘讗专谞讜 讘诪砖谞讛:



讛诪砖谞讛 讛专讘讬注讬转 讜讛讻讜谞讛 诇讘讗专 讘讛 注谞讬谉 讛讞诇拽 讛砖诇讬砖讬 讜谞转讙诇讙诇 讘讛 诇讘讗专 注讚讜转 讗砖讛 砖讛讜讗 注讚讜转 讘拽爪转 讚讘专讬诐 讜讗诪专 注诇 讝讛 讗诪专 专' 讬讜讞谞谉 讘谉 讘专讜拽讗 谞讗诪谞转 讗砖讛 讗讜 拽讟谉 诇讜诪专 诪讻讗谉 讬爪讗 谞讞讬诇 讝讛 讜讛诪讛诇讱 诇转讜讱 砖讚讛 讞讘专讜 诇讛爪讬诇 讗转 谞讞讬诇讜 讜讛讝讬拽 诪砖诇诐 诪讛 砖讛讝讬拽 讗讘诇 诇讗 讬拽讜抓 讗转 住讜讻讜 注诇 诪谞转 诇讬转谉 诇讜 讚诪讬诐 专' 讬砖诪注讗诇 讘谞讜 砖诇 专' 讬讜讞谞谉 讘谉 讘专讜拽讗 讗讜诪专 拽讜爪抓 讜谞讜转谉 诇讜 讚诪讬诐 讗诪专 讛专"诐 讗讬谉 讗砖讛 讜拽讟谉 谞讗诪谞讬诐 讘讚讬谉 讝讛 讗诇讗 讻砖讛讜讗 诪住讬讞 诇驻讬 转诪讜 讻诪讜 砖讘讗专谞讜 讘讙讜讬 诇注讚讜转 讗砖讛 讘住讜祝 讬讘诪讜转 讜谞讞讬诇 谞拽专讗 注讚转 讚讘讜专讬诐 讛谞拽讘爪讬诐 注诇 讛诪诇讱 砖诇讛诐 讻诪讜 砖讝讛 诪驻讜专住诐 讜讬讚讜注 讜讗讬谉 讛诇讻讛 讻专' 讬砖诪注讗诇 讘谞讜 砖诇 专' 讬讜讞谞谉:



讗诪专 讛诪讗讬专讬 讗诪专 专' 讬讜讞谞谉 讘谉 讘专讜拽讗 谞讗诪谞转 讗砖讛 讗讜 拽讟谉 诇讜诪专 诪讻讗谉 讬爪讗 谞讞讬诇 讝讛 讜讞讬讬讘 诪讬 砖谞讻谞住 讘专砖讜转讜 诇讛讞讝讬专谉 诇讘注诇讬讛谉 讜讗诐 讛讬讜 讛讘注诇讬诐 诇砖诐 讛专讬 讛讜讗 讬讜专讚 诇转讜讱 砖讚讛 讞讘专讜 砖讛谞讞讬诇 诇砖诐 讜诪爪讬诇 讗转 谞讞讬诇讜 讜讗注"驻 砖诪讝讬拽 诇讬专拽 讗讜 诇转讘讜讗讛 砖讘讜 诪砖诇诐 诪讛 砖讛讝讬拽 讗讘诇 诪"诪 诪讜转专 讛讜讗 讘讻讱 讗注"驻 砖讛讜讗 讬讜讚注 砖讬讝讬拽 讛讜讗讬诇 讜讚注转讜 诇砖诇诐 讗讘诇 讗诐 谞转讬砖讘 讙讚讜讚 讛讚讘讜专讬诐 讘住讜讻讜 砖诇 讗讬诇谉 讜诪转讬专讗 诇讬讟诇谉 讗讞转 讗讞转 砖诪讗 讬讘专讞讜 讗住讜专 诇拽讜抓 讗转 住讜讻讜 诇讬讟诇谉 讻诇谉 讻讗讞转 讗驻讬诇讜 注诇 讚注转 砖讬砖诇诐 砖讗讬谉 转砖诇讜诪讬谉 讘讝讛 砖讛驻住讚 注讜诇诪讬 讛讜讗 讜专' 讬砖诪注讗诇 讞讜诇拽 诇讜诪专 砖专砖讗讬 讛讜讗 诇拽讜抓 讜讗讬谉 讛诇讻讛 讻诪讜转讜 讜讬砖 驻讜住拽讬谉 讻诪讜转讜 讜讻谉 讻转讘谞讜讛 讘驻专拽 诪专讘讛:



讝讛讜 讘讬讗讜专 讛诪砖谞讛 讜注诇 讛爪讚 砖讘讗专谞讜讛 讛诇讻讛 讛讬讗 讜讚讘专讬诐 砖谞讻谞住讜 转讞转讬讛 讘讙诪专讗 讗诇讜 讛谉:





转讜住驻讜转 专讬"讚 (诪讛讚讜专讛 转诇讬转讗讛)

驻讬住拽讗 谞讟诇讜 讛诪讜讻住讬谉 讞诪讜专讜 讜谞转讜谞讜 诇讜 讞诪讜专 讗讞专 讛诇讬住讟讬谉 讻住讜转讜 讜谞转谞讜 诇讜 讻住讜转 讗讞专转 讛专讬 讗诇讜 砖诇讜 诪驻谞讬 砖讛讘注诇讬诐 诪转讬讬讗砖讬谉 诪讛谉. 驻讬' 诪讛讻讗 砖诪注讬' 讚讬讬讗讜砖 讜砖讬谞讜讬 专砖讜转 拽讜谞讛 讚讗讻转讬 诇讗 转谞讬谞谉 诇讬' 讘诪转谞讬':


转谞讗 讜诪讞讝讬专 诇讘注诇讬诐 讛专讗砖讜谞讬诐 诪"讟 讻讚讬 诇讗 拽谞讛 讚诪讻讬 讗转讗 诇讬讚讬' 讘讗讬住讜专讗 讗转讬 诇讬讚讬' 讗讬讻讗 讚讗诪专讬 讗诐 讘讗 诇讛讞讝讬专 讬讞讝讜专 讘注诇讬诐 讛专讗砖讜谞讬诐 诪"讟 讬讬讗讜砖 讻讚讬 拽谞讛 诪讬讛讜 讗讬 讗诪专 讛诇讛 讗讬 讗驻砖讬 讘诪诪讜谉 砖讗讬谞讜 砖诇讬 诪讞讝讬专 诇讘注诇讬诐 讛专讗砖讜谞讬诐 注诇讛 讘讚注转讬 诇驻专砖 讚讗讬诪转讬 讗诪专讬' 讬讬讗讜砖 讜砖讬谞讜讬 专砖讜转 拽讜谞讛 讛谞"诪 讻讬 讗诪专讬' 讬讬讗讜砖 讻讚讬 拽谞讛 讜讗讛谞讬 砖讬谞讜讬 专砖讜转 讚讗讬诇讜 拽诪讗 拽谞讛 讘讻讛"讙 讚诇讗 讬讛讬讘 讙讜祝 讛讙讝讬诇讛 讗诇讗 讬讛讬讘 讚诪讬 讜砖谞讬 讗驻讬' 讚诪讬 诇讗 讬讛讬讘 讗讘诇 讗讬 讗诪专讬' 讬讬讗讜砖 讻讚讬 诇讗 拽谞讛 砖讬谞讜讬 专砖讜转 诇讗 诪讛谞讬 诪讬讚讬 讚讻诇 讛讬讻讗 讚拽讗讬 讘专砖讜转讗 讚诪专讬讛 拽讗讬 讜讛讜"诇 讻讗诇讜 诇讗 谞转讬讬讗砖讜 讛讘注诇讬诐 讚讗诪专讬' 专爪讛 诪讝讛 讙讜讘讛 专爪讛 诪讝讛 讙讜讘讛 讜诪转谞讬' 讜讘专讬讬转讗 驻诇讬讙讜 讚诪转谞讬' 住讘专 讬讬讗讜砖 讻讚讬 拽谞讬 讜诪砖"讛 转谞讬 讛专讬 讗诇讜 砖诇讜 讜讘专讬讬转讗 住讘专 讬讬讗讜砖 讻讚讬 诇讗 拽谞讛 讜诪砖"讛 转谞讬 诪讞讝讬专 诇讘注诇讬诐 讛专讗砖讜谞讬诐 讗讘诇 诇讗 讬转讻谉 诇讜' 讻谉 讚诇注讬诇 讘驻' 诪专讜讘讛 讘讛' 讗讬谉 讛讙讜谞讘 讗讞专 讛讙谞讘 讻诇 讗讜转讛 讛讛诇讻' 诪讜讻讞' 讚专讘 砖砖转 讚讗诪专 讬讬讗讜砖 讻讚讬 诇讗 拽谞讬 讛讬' 讗讜诪专 讚讬讬讗讜砖 讜砖讬谞讜讬 专砖讜转 拽讜谞讛 砖"诪 讝讛讜 讟注诪讜 砖诇 讚讘专 讬讬讗讜砖 讘讬 讙讝诇谉 诇讗 拽谞讬 讗讘诇 讘诇讜拽讞 诪讙讝诇谉 拽谞讬 讛讬讬讗讜' 讜诇讗 砖讬谞讜讬 专砖讜转 讙讜专诐 砖讛专讬 讘诇讗 讬讬讗讜砖 讗讬谞讜 诪讜注讬诇 讻诇讜诐 讚讗诪专讬' 专爪讛 诪讝讛 讙讜讘讛 专爪讛 诪讝讛 讙讜讘讛 讜讛讛讬讗 讚转谞讬 诪讞讝讬专 诇讘注诇讬诐 讘讘讗 诇爪讗转 讬讚讬 砖诪讬诐 讜诇讗 讘注讬 诪讬讚讬 讚讗转讗 讘讗讬住讜专讗 诇讬讚讬' 讜诇讗讜 诪砖讜诐 讚讬谞讗 讚驻专讬砖 讛诪讜专讛 讘诇讬砖谞讗 讘转专讗 讜讛讜讗 讛注讬拽专 讜讛谞讻讜谉 讘注讬谞讬 诇驻专砖 讚讛讗讬 拽谞讛 讜诇讗 拽谞讛 诇讗讜 讗讙讝诇谉 拽讗讬 讗诇讗 讗诇讜拽讞 讜讛"拽 讘诇讬砖谞讗 拽诪讗 拽住讘专 讛讗讬 转谞讗 讚讘专讬讬转讗 讬讬讗讜砖 讻讚讬 诇讗 拽谞讬 诇讜拽讞 讚诪讻讬 讗转讬 诇讬讚讬' 讘讗讬住讜专讗 讗转讬 诇讬讚' 讜讻讗诇讜 讛讜讗 讙讝诇讜 诪讘注诇 讛讘讬转 讜驻诇讬讙讬 讘专讬讬转讗 讗诪转谞讬' 讚住讘专 讬讬讗讜砖 讜砖讬谞讜讬 专砖讜转 拽谞讬 讚转谞讗 讚讘专讬讬转讗 住讘专 讬讬讗讜砖 讜砖讬谞讜讬 专砖讜转 诇讗 拽谞讬 讜讻诇 诪讗讬 讚讗诪专讬' 讬讬讗讜砖 讜砖讬谞讜讬 专砖讜转 拽讜谞讛 住"诇 讻诪转谞讬' 讜诇讗 讻讘专讬讬转讗 讜讗讬讻讗 讚讗诪专讬 讚讘讛讗 诇讬讻讗 诪讗谉 讚驻诇讬讙 讚讬讬讗讜' 讜砖讬谞讜讬 专砖讜转 拽讜谞讛 讜砖讗谞讬 讚讬谉 诇讜拽讞 诪讚讬谉 讙讝诇谉 讚讙讝诇谉 讙讜驻讗 诇讗 拽谞讬 讘讬讬讗讜砖 讻讚讬 讗讘诇 诇讜拽讞 拽谞讬 讘讬讬讗讜砖 讜砖讬谞讜讬 专砖讜转 讜讛讗讬 讚转谞讬 诪讞讝讬专 诇讘注诇讬诐 讛专讗砖讜谞讬诐 诪讚转 讞住讬讚讜转 拽讗 转谞讬:


讗诇讗 讗讬 讗讬转诪专 讗住讬驻讗 讗讬转诪专 驻讬' 讗诇讜 讛讬讛 专讜爪讛 讛讬' 讗讜诪专 讗诇讗 讗讬 讗讬转诪专 讛讻讬 讗讬转诪专 诇讗 砖谞讬 讗诇讗 诇讬住讟讬诐 讬砖专讗诇 讗讘诇 诇讬住讟讬诐 谞讻专讬 诇讗 诪讬讬讗砖 讜诇注讜诇诐 讗专讬砖讗 讗诇讗 砖专讜爪讛 诇拽讬讬诐 讚讘专讬 专讘 讗住讬 砖诪注诪讬讚 诪砖谞转讬谞讜 讘诇讬住讟讬诐 谞讻专讬


讗诪专 注讜诇讗 诪讞诇讜拽转 讘住转诐 讗讘诇 讘讬讚讜注 讚讘专讬 讛讻诇 讬讬讗讜砖 拽谞讬 拽砖讬讗 诇讬 讟讜讘讗 讛讬讻讬 讗诪专 注讜诇讗 讛讻讗 讚讬讬讗讜砖 拽讜谞' 讗诇讬讘' 讚讚讘专讬 讛讻诇 讜讛讗 讘讛诇讻讛 拽诪讬讬转讗 讚诪专讜讘讛 讗诪专讬' 讗诪专 注讜诇讗 诪谞讬谉 诇讬讬讗讜砖 砖讗讬谞讜 拽讜谞讛 砖谞讗诪专 讜讛讘讗转诐 讙讝讜诇 讗转 讛驻住讞 讜讗转 讛讞讜诇讛 讙讝讜诇 讚讜诪讬' 讚驻住讞 诪讛 驻住讞 讚诇讬转 诇讬讛 转拽谞讛 讗祝 讙讝讜诇 诇讬转 诇讬讛 转拽谞讛 讻诇诇 讜讘驻' 讛谞讝拽讬谉 谞诪讬 转谞谉 讜注诇 讞讟讗转 讛讙讝讜诇讛 砖诇讗 谞讜讚注 诇专讘讬诐 砖讛讬讗 诪讻驻专转 诪驻谞讬 转讬拽讜谉 讛诪讝讘讞 讜讗诪专 注讜诇讗 注诇讛 讚讘专讬 转讜专讛 讘讬谉 谞讜讚注讛 讘讬谉 诇讗 谞讜讚注讛 讗讬谞' 诪讻驻专转 诪"讟 讬讬讗讜砖 讻讚讬 诇讗 拽谞讛 讜诪驻谞讬 诪讛 讗诪专讜 诇讗 谞讜讚注 诪讻驻专转 讻讚讬 砖诇讗 讬讛' 讻讛谞讬诐 注爪讘讬诐 讜谞专讗讛 诇讬 诇转专抓 讚注讜诇讗 讜讚讗讬 讛讻讬 拽住讘专 讚讬讬讗讜砖 讻讚讬 诇讗 拽谞讬 讜讛讻讬 讗讬转 诇谉 诇诪讬诪专 讻讚讗诪专讬' 讛转诐 讘诪专讜讘讛 讛讗讬 诪讬诇转讗 拽砖讗讬 讘讬谉 专讘讛 诇专讘 讬讜住祝 注砖专讬谉 讜转专转讬谉 砖谞讬谉 讜诇讗 讗讬驻专讬拽 注讚 讚讗转讬 专"讬 讘专讬砖讗 讜驻讬专拽讗 砖讬谞讜讬 讛砖诐 谞诪讬 讻砖讬谞讜讬 诪注砖讛 讚诪讬 讛转诐 诪注讬拽专讗 注爪讬诐 讛砖转讗 讻诇讬诐 讛"谞 诪注讬拽专讗 拽专讬 诇讬' 诪砖讻讗 讛砖转讗 拽专讬 讗讘专讝讬谉 讜讛诪讜专讛 讙专讬住 讗讘诇 讘讬讚讜注 讚砖诪注讬谞谉 讚讗讬讬讗砖 讚讘专讬 讛讻诇 讬讬讗讜砖 讻讚讬 诇讗 拽谞讬 讜讝讛 讗讬谞讜 谞专讗讛 诇讬 讚讛讗 砖诪注讬' 诇讬' 诇注讜诇讗 讚拽住讘专 讚讬讬讗讜砖 讻讚讬 诇讗 拽谞讛 讗"讜 讛讻讗 讚拽谞讬 注诐 砖讬谞讜讬 讛砖诐 讻讚讗诪专 专讘 讬讜住祝 讛转诐 讜讘讛讗 驻诇讬讙讬 注讜诇讗 讜专讘讗 讚注讜诇讗 住讘专 讘讬讚讜注 诪讜注讬诇 讛讬讬讗讜砖 讘讬谉 讘讙谞讘 讘讬谉 讘讙讝诇谉 讘讬谉 诇专讘谞谉 讘讬谉 诇专"砖 讚讛讬讻讗 讚讗讬讻讗 讘讛讚讬' 砖讬谞讜讬 讛砖诐 讻讬 讛讻讗 讗讜 砖讬谞讜讬 专砖讜转 讻讬 诪转谞讬' 拽谞讬 讗讘诇 讜讚讗讬 讬讬讗讜砖 诇讞讜讚' 诇讗 拽谞讬 讜专讘讛 住讘专 讘讬讚讜注 谞诪讬 驻诇讬讙讬 讜讗讬谉 讬讬讗讜砖 诪讜注诇 诇专"砖 讘讙谞讘 讜诇讗 专讘谞谉 讘讙讝诇谉 砖讻讱 讚讜诪讛 讛讬讬讗讜砖 砖诇 讙谞讘 诇专"砖 讜砖诇 讙讝诇谉 诇专讘谞谉 讻讗诇讜 诇讗 谞转讬讬讗砖 讻诇诇 讜诪砖讜诐 讚诇讗 讗讬驻诇讜讙讬 注讜诇讗 讜专讘讛 讘讬讬讗讜砖 讻讚讬 讻讚讛讜讛 住"讚 讜讻讚驻专讬砖 讛诪讜专讛 诪砖"讛 诪拽砖讬' 诇专讘讛 诪诪转谞讬' 讜讗诪专讬' 讛讗 诪谞讬 诇讗 专讘谞谉 讜诇讗 专"砖 讚讗讬 讘讬讬讗讜砖 讻讚讬 驻诇讬讙讬 讬讗诪专 专讘讛 讗谞讗 讗诪讬谞讗 讬讬讗讜砖 讻讚讬 诇讗 拽谞讬 讜讗转 诪拽砖讬转 诇讬 诪讬讬讗砖 讜砖讬谞讜讬 专砖讜转 讚讗驻讬诇讜 诪讗谉 讚讗诪专 讬讬讗讜砖 讻讚讬 诇讗 拽谞讛 住"诇 讚讬讬讗讜砖 讜砖讬谞讜讬 专砖讜转 拽谞讬 讗诇讗 诇讗讜 砖"诪 诇讗讜 讘讬讬讗讜砖 讻讚讬 驻诇讬讙讬 讚诇注讜诇诐 讗讬诪讗 诇讱 讬讬讗砖 讻讚讬 诇讗 拽谞讬 讗讘诇 注诐 砖讬谞讜讬 讛砖诐 讜注诐 砖讬谞讜讬 专砖讜转 拽讜谞讛 讜讘讛讗 驻诇讬讙讬 讚注讜诇讗 住讘专 讘讬讚讜注 讛讜讬 讬讬讗讜砖 讜拽讜谞讛 注诐 砖讬谞讜讬 讛砖诐 讗讜 注诐 砖讬谞讜讬 专砖讜转 讜专讘讛 住讘专 讘讬讚讜注 谞诪讬 驻诇讬讙讬 讜诇讗 讬拽专讗 讬讬讗讜砖 讻诇诇 讜诪砖"讛 诪拽砖讬' 诇讬讛 讚讗讬 讘讬讚讜注 谞诪讬 诇讗 讛讜讬 讬讬讗讜砖 讘诪转谞讬' 讗诪讗讬 拽谞讬 讘砖讬谞讜讬 专砖讜转 讜讛讗 砖讬谞讜讬 专砖讜' 讘诇讗 讬讬讗讜砖 诇讗 拽讗谞讬:


(讗讬 讗诪专转) 讘砖诇诪讗 诇注讜诇讗 讚讗诪专 讘讬讚讜注 讚"讛 拽谞讬 讛讗 讘讬讚讜注 讜讚讘专讬 讛讻诇 讛讬讗 驻讬' 讜住讬驻讗 讚转谞讬 讙讘讬 诇住讟讬诐 讗诐 谞转讬讬讗砖讜 讛讘注诇讬诐 讚诪砖诪注 讛讗 诪住转诪讗 诇讗 讛讜讬 讬讬讗讜砖 讘讜讚讗讬 诇讗 诪转讜拽诪讗 讗诇讗 讻专"砖 讚讛讗 讛砖转讗 住"讚 讚讛讗讬 诇住讟讬诐 讚诪转谞讬' 讙谞讘 讛讜讗 讜诇讗 讛讬讗 讚讛讗 讗讜拽讬诪谞讛 住讬驻讗 讘诇讬住讟讬诐 讙讜讬 讜讛诇讻讱 讗驻讬' 讻专讘谞谉 讗转讬讗 讚注讚 讻讗谉 诇讗 讗诪专讬 专讘谞谉 讘讙谞讘 讛讜讬 讬讬讗讜砖 讗诇讗 讘讙谞讘 讬砖专讗诇 讚讗诪专讬 (诪讬诪专 诪讬讬讗砖) 讗讘诇 讘讙谞讘 讙讜讬 讬讬讗讜砖:


讛讘"注 讘诇住讟讬诐 诪讝讜讬讬谉 驻讬' 注讚 注转讛 住讘专谞讜 讚诇住讟讬谉 讛诐 讛讙谞讘讬' 砖讙讜谞讘讬谉 诪谉 讛讘转讬诐 讜讻讚转谞谉 讛讜爪讬讗讜讛 诇住讟讬诐 讞讬讬讘讬谉 讗诇诪' 讛讙谞讘讬诐 拽讜专讬谉 诇住讟讬诐 讜讗讬谉 讘注诇 讛讘讬转 诪讻讬专 讘讛诐 讗讘诇 讛砖转讗 诪讜拽诪讬 讘诇住讟讬诐 诪讝讜讬讬谉 砖注讜诪讚 讘驻专砖转 讚专讻讬诐 讜诇讜拽讞 讘讞讝拽讛 讚讛讜"诇 讙讝诇谉 讜讞讝讬 诇讬' 讜讬讚注 讘讬讛:


(讗诪专讬) 讛讘"注 讘诇住讟讬诐 诪讝讜讬讬谉 讜专"砖 讛讬讗 驻讬' 讜讻讬讜谉 讚讞讝讬 诇讬讛 讜砖拽讬诇 诪讬谞讬' 讘讞讝拽讛 讛讬讬谞讜 讙讝诇谉 讜讛讗讬 讚拽专讬 诇讬' 讙谞讘 诪砖讜诐 讚诪讬讞讘讬 诪讗讬谞砖讬 讜拽转谞讬 转专讬 讙讜讜谞讬 讙讝诇谉 讙讝诇谉 讘注讬专 讜讙讝诇谉 讚讚专讻讬诐 讜砖谞讬讛谉 诇专' 砖诪注讜谉 讛讜讬 讬讬讗讜砖 讻讬讜谉 讚讬讚注 诇讬讛 讜讗驻"讛 讙讝诇讬':





砖讬讟讛 诪拽讜讘爪转

讗诪专 专讘 讗砖讬 讻讬 讛讜讬谞谉 讘讬 专讘 讻讛谞讗 讗讬讘注讬讗 诇谉 讗讚诐 讞砖讜讘 讚诪讛讬诪谉 诇讛讜 诇讘讬 讚讜专讗 讻讘讬 转专讬 诪讗讬 讜注诇转讛 讘转讬拽讜. 讛诇讻讱 诇讻转讞讬诇讛 讗住讜专 诇讗住讛讜讚讬 讘讬讛 讜讗讬 讗住讛讬讚 诇讗 诪砖诪转讬谞谉 诇讬讛. 讛专诪"讛 讝"诇 讘驻专讟讬讜. 
讜讛专砖讘"讗 讝"诇 讻转讘 讜讝"诇 讜讗讚诐 讞砖讜讘 讘讘讬 讚讜讗专 讘注讬讗 讜诇讗 讗讬驻砖讬讟讗. 讜讻转讘 讛专讗讘"讚 讝"诇 转讬拽讜 讚诪诪讜谞讗 诇拽讜诇讗 讜讗讝讬诇 讜诪住讛讬讚 讜注讜讚 讚住驻拽讗 诪爪讚 砖讬讚讜谞讜 讘注讚 讗讞讚 讘住转诐 讘谞讬 讗讚诐 讬注讬讚 注诇 讻诇 驻谞讬诐 讜讻诇 砖讻谉 讗诐 讛讜讗 爪专讬讱 诇讛砖讘注 注诇 讻讱 讜讗讬谉 讘讝讛 讟注谞转 讗讜谞住 砖讘讜注讛 诇住诪讜讱 注诇 讚讘专讬诐 砖讘诇讘. 注"讻.
讞"诪 拽注"讛 讛讗讬 讘专 讬砖专讗诇 讚讝讘讬谉 讗专注讗 诇注讻讜"诐 讗诪讬爪专讗 讚讬砖专讗诇 讞讘专讬讛 讘讬谉 讘讬转 讘讬谉 砖讚讛 住诪讜讱 诇砖讚讛 讗讜 诇讘讬转 砖诇 讬砖专讗诇 讞讘专讬讛 诪砖诪转讬谞谉 诇讬讛 讗驻讬诇讜 诇讗 讬专爪讛 诇转转 砖讻谞讜 讘讚诪讬讜 讻诪讜 注讻讜"诐 讜讗驻讬诇讜 讬砖专讗诇 注谞讬 讙诪讜专 砖讗讬谉 诇讜 讚专讱 诇谞讟讜转 讬诪讬谉 讜砖诪讗诇 诪砖诪转讬谞谉 诇讬讛 诇驻讬 砖诪谞讬讞 讬砖专讗诇 诪驻谞讬 砖拽讜谞讛 讻驻讬 讚诪讬讜 讜诪讜讻专 诇注讻讜"诐 砖诪注诇讛 讘讚诪讬 讛砖讚讛 诇驻讬 砖诇讗 讬讜讻诇 讬砖专讗诇 诇讛砖诪专 诪诪谞讜 讜讬讘讜讗 诇讬讚讬 住讻谞讛 讜诪讗讬 讞讝讬 讚讚诪讗 讚讬讚讬讛 住诪讬拽 讟驻讬 砖诪讜讻专 讘讬转讜 讗讜 砖讚讛讜 讘诪注讟 讬讜转专 砖讬讞讬讛 诪诪谞讜 讜讬诪讜转 讬砖专讗诇 讞讘专讜 砖讻谞讜 讚讬诇诪讗 讚诪讗 讚讛讛讜讗 讬砖专讗诇 住诪讬拽 讟驻讬. 讛"专 讬讛讜谞转谉 讝"诇.
讜讻转讘 讛专"诪 讝"诇 诪住专拽住讟讛 讜讝"诇 讛讗讬 讬砖专讗诇 讚讗讬转 诇讬讛 讗专注讗 讗诪爪专讗 讚讬砖专讗诇 讞讘专讬讛 讜诪讝讘讬谉 诇讛 诇注讻讜"诐 诪砖讜诐 讚诪讟驻讬 诇讬讛 讝讜讝讬 讬讜转专 注诇 砖讜讜讬讛 讜讛讗讬讱 讚讛讜讗 讘专 诪爪专讗 讛讜讛 讘注讬 诇诪讬转讘 诇讬讛 讻讚讬 讚诪讬诐 讘砖讜诪转 讘拽讬讗讬谉 诪砖诪转讬谞谉 诇讬讛 注讚 讚诪拽讘诇 注诇讬讛 讗讞专讬讜转 讻诇 驻住讬讚讗 讜讗讜谞住讗 讚讗转讬 诇讛讗讬 讬砖专讗诇 讘专 诪爪专讗 诪讞诪转讬讛. 讜爪专讬讱 注讬讜谉 讗诪讗讬 诪砖诪转讬谞谉 诇讬讛 诪讗讞专 讚讝讜讝讬 讗谞住讜讛讜 讜讛讗讬讱 诇讗 讘注讬 诇诪讬转讘 诇讬讛 讛讛讜讗 讟讜驻讬讬谞讗 讚讛讗 讙讘讬 讬砖专讗诇 讘专 诪爪专讗 诇讗 诪爪讬 讟注讬谉 讛讻讬 讗诇讗 讗讜 讬讛讬讘 诇讬 讘专 诪爪专讗 讻诇 诪讗讬 讚诪砖讻讞 讘讛 讗讜 砖拽讬诇 诇讛 讛讗讬讱 讚讘注讬 诇诪讝讘谞讛 讜讗讬 注谞讬 讛讜讗 讜爪专讬讱 诇讝讜讝讬 讜诇讗 诪砖讻讞 讬砖专讗诇 讚讬讛讬讘 诇讬讛 讻诪讛 讚讬讛讘 诇讬讛 讛讛讜讗 注讻讜"诐 讗讬讻讗 诪讗谉 讚讗诪专 讚诇讗 诪砖诪转讬谞谉 诇讬讛 讜讻诇 砖讻谉 讛讬讻讗 讚讗讬谞讜 诪讜爪讗 讬砖专讗诇 砖讬拽讞 讜讛讜讚讬注 诇砖讻谞讬诐 讘讘讬转 讚讬谉 讜诇讗 专爪讜 诇讬拽讞 诪讗讞专 砖讛讜讗 爪专讬讱 诇诪讻讜专 诪讞诪转 讚讜讞拽讜 谞专讗讛 诇讜诪专 讚讗讬谉 专讗讜讬 诇谞讚讜转讜 注诇 讻讱 讜讗讬谞讛讜 讗驻住讬讚讜 讗谞驻砖讬讬讛讜 讚讛讜讛 诇讛讜 诇诪讝讘谉 讚讛讗 讗讜讚注讬谞讛讜. 注"讻.


讻转讘 讛专砖讘"讗 讝"诇 讜讝讛 诇砖讜谞讜 诪砖诪转讬谞谉 诇讬讛 注讚 讚拽讘讬诇 注诇讬讛 讻诇 讗讜谞住讗 讜讻讜'. 转讬诪讛 讜诇诪讛 诇讬讛 诇砖诪讜转讬讛 讻讬 讗转讬 讗讜谞住讗 谞讜拽诪讬讛 讘讚讬谞讗 讜谞讬讞讬讬讘讬讛. 注"讻.


讞"诪 砖"注 诪转谞讬转讬谉. 讗诪专 专讘讬 讬讜讞谞谉 讘谉 讘专讜拽讗 谞讗诪谞转 讗砖讛 讗讜 拽讟谉 诇讜诪专 诪讻讗谉 讬爪讗 谞讞讬诇 讝讛. 讜砖诪注 诪讬谞讛 讚讻诇 讻讛讗讬 讙讜讜谞讗 讗祝 注诇 讙讘 讚诇讗 诪住讛讬讚 讚驻诇谞讬讗 讛讜讗 讻讬讜谉 讚诪住讛讬讚 讚讞讝讬 讚谞驻讬拽 诪专砖讜转讬讛 诪讞讝讬拽 诇讬讛 讘讞讝拽转讬讛. 讛专诪"讛 讝"诇 讘驻专讟讬讜.
讜讝讛 诇砖讜谉 讛"专 讬讛讜谞转谉 讝"诇 诪讻讗谉 讬爪讗 谞讞讬诇 讝讛. 谞讞讬诇 讙讚讜讚 砖诇 讚讘讜专讬诐 讻诇讜诪专 诪讻讜讜专转 专讗讜讘谉 讜讛诪讜爪讗讜 讘专砖讜转 讛专讘讬诐 讗讜 讘专砖讜转 讞讘专讜 讞讬讬讘 诇讛讞讝讬专 诇讜 注诇 驻讬 讛讗砖讛 讜讛拽讟谉. 注"讻.


转谞讗 讜诪讞讝讬专 诇讘注诇讬诐 讛专讗砖讜谞讬诐. 讬砖 诪讬 砖驻讬专砖 讚讛讗讬 讘专讬讬转讗 驻诇讬讙讗 讗诪转谞讬转讬谉 讚拽转谞讬 讛专讬 讗诇讜 砖诇讜. 讜讬砖 诪讬 砖讗讜诪专讬诐 诪讚拽转谞讬 讜诪讞讝讬专 讜诇讗 拽转谞讬 诪讞讝讬专 注诇 讻专讞讬讛 讗诪转谞讬转讬谉 拽讗讬 讜讘专讬讬转讗 讚讬谞讗 讚诪转谞讬转讬谉 讗讬转 诇讛 讗诇讗 讚诪转谞讬转讬谉 讻砖讗讬谉 砖诐 诪讜转专 讜讘讗讜转讜 诪讜转专 讛讜讗 讚拽转谞讬 砖讬讞讝讬专 诇讘注诇讬诐 讛专讗砖讜谞讬诐 讜诇讗 诇诪讜讻住 讜诇讗 诇讗谞住. 讜讗讬谞讜 诪讞讜讜专 诪讻诪讛 讗谞驻讬. 讞讚讗 讚讗诐 讻谉 讛讜讛 诇讬讛 诇转谞讗 讚讘专讬讬转讗 诇诪讬转谞讬 讗诐 讬砖 砖诐 诪讜转专 诪讞讝讬专 诇讘注诇讬诐 讛专讗砖讜谞讬诐 讻讚转谞讬讗 讘讗讬讚讱 讘专讬讬转讗 讚讗讬谉 驻讜专讟讬谉 诪转讬讘转 讛诪讜讻住讬谉 诇讬转谉 诇讜 讚讬谞专 讜诪讞讝讬专 诇讜 讗转 讛砖讗专. 讜注讜讚 讚讛讗 讞讝专讛 讝讗转 讘讟注诪讗 转诇讜 诇讛 讚讗诪专讬谞谉 讟注诪讗 拽住讘专 讬讗讜砖 讻讚讬 诇讗 拽谞讬 讜诪注讬拽专讗 讻讬 讗转讗 诇讬讚讬讛 讘讗讬住讜专讗 讗转讬 诇讬讚讬讛 讜讻讬讜谉 砖讻谉 诪讛 诇讬 诪讜转专 诪讛 诇讬 讻谞讙讚 讞诪讜专讜 讻讬 拽谞讬 讻讜诇讬讛 拽谞讬 讜讗讬 诇讗 拽谞讬 讗驻讬诇讜 讻谞讙讚 讞诪讜专讜 诇讗 拽谞讬. 讗诇讗 砖讘讝讜 讬砖 诇讜诪专 讚讘注诇 讞诪讜专 讝讛 讗讬谉 诇讜 诇讬转谉 讻讚讬 诇讝讻讜转 讘讻讜诇讜 讗诇讗 讻谞讙讚 讞诪讜专讜 讜讗诐 讻谉 诇诪讜转专 讗讬谉 诇讜 砖谞讜讬 专砖讜转 讜讛讬讬谞讜 讚拽转谞讬 讗讬 诪砖讜诐 讬讗讜砖 注讘讬讚 讛诪讜讻住 拽谞讛 讚讬讗讜砖 讻讚讬 诇讗 拽谞讛 讜讗讬 诪砖讜诐 砖谞讜讬 专砖讜转 砖谞砖转谞讛 讘讬讚讜 讘讗讬住讜专讗 讘讗 诇讬讚讜 讜讗讬谉 讚注转讜 诇讛转讻讜讜谉 诇拽谞讜转 讛诪讜转专 讜讗讬谉 讻讗谉 讻谞讙讚 讛诪讜转专 讗诇讗 讬讗讜砖 讻讚讬 讜诇驻讬讻讱 爪专讬讱 诇讛讞讝讬专 讗讜转讜 诪讜转专 诇讘注诇讬诐 讛专讗砖讜谞讬诐. 讜讛专讗讘"讚 讝"诇 驻讬专砖 讚讻讬 拽转谞讬 诪转谞讬转讬谉 讛专讬 讗诇讜 砖诇讜 砖诇讗 诪驻拽讬 诪讬谞讬讛 讘注诇讬诐 讘诇讗 讻诇讜诐 拽讗诪专 诪砖讜诐 讚拽谞讬 诇讬讛 讘讬讗讜砖 讜砖谞讜讬 专砖讜转 讗讘诇 讘讚诪讬诐 诪讬讛讗 诪讬讘注讬讗 诇讬讛 诇讗讛讚讜专讬 诪砖讜诐 讚讘讗讬住讜专讗 讗转讗 诇讬讚讬讛 讚讬讗讜砖 讻讚讬 诇讗 拽谞讬. 讜讻谉 讛讚讬谉 诇讻诇 讙讝诇讛 讜讙谞讘讛 讛谞诪讻专转 讜讛讬讬谞讜 讚拽讗诪专 讘专讬讬转讗 讜诪讞讝讬专 诇讘注诇讬诐 讛专讗砖讜谞讬诐 讻讗诇讜 讗诪专 讛专讬 讗诇讜 砖诇讜 讗讘诇 诪讞讝讬专 讛讜讗 诇讘注诇讬诐 讚诇讗 驻诇讬讙讗 讗诪转谞讬转讬谉 讻诇诇 讜讘注谞讬谞讗 讚诪转谞讬转讬谉 讙讜驻讛 诪讬讬专讬 讘专讬讬转讗. 讜讗祝 注诇 讙讘 讚讻转讘 讛专讘 讝"诇 砖讝讛 注讬拽专 注讚讬讬谉 爪专讬讱 转诇诪讜讚 讚讬讗讜砖 讜砖谞讜讬 专砖讜转 讘讻讜诇讬 注诇诪讗 诪砖诪注 讚拽谞讬 诇讙诪专讬 拽谞讬谉 讛讙讜祝 讚讗讬 诇讗 讛讗 讚讗诪专 诇讛讜 专讘 讛讜谞讗 诇讛谞讛讜 讗讜讜谞讻专讬 讻讬 讝讘讬谞转讜 讗住讗 诇讙讝讝讜讛讜 讗讬谞讛讜 讻讬 讛讬讻讬 讚诇讛讜讬 讬讗讜砖 讘讬讚讬讬讛讜 讜砖谞讜讬 专砖讜转 讘讬讚讬讬讻讜 诪讗讬 讗讛谞讬 讘讛讗 诪讻诇 诪拽讜诐 讛讗讬 讗住讗 诇讗 诪拽谞讬讗 诇讛讜 拽谞讬谉 讛讙讜祝 讚讛讗 讗讬谞讛 讗诇讗 讻注讬谉 诪砖讻讜谉 讚讘讚诪讬诐 诪讬讛讗 讘注讬谞讗 讗讛讚讜专讛 讜讗谞谉 讘注讬谞谉 讘讬讜诐 讛专讗砖讜谉 诇讻诐 诪砖诇讻诐. 讜诪讬讛讜 讗谞谉 拽讬讬诪讗 诇谉 讻诇讬砖谞讗 讘转专讗 讚讗诪专讬谞谉 讗诐 讘讗 诇讛讞讝讬专 砖讗讬谞讜 专讜爪讛 讘诪诪讜谉 砖讗讬谞讜 砖诇讜 讜诪诪讬讚转 讞住讬讚讜转 诪讞讝讬专 诇讘注诇讬诐 讛专讗砖讜谞讬诐 讛讗 诪讚讬谞讗 讗讬谞讜 诪讞讝讬专. 讜讛讗 讚拽讗诪专 诪讗讬 讟注诪讗 讬讗讜砖 讻讚讬 拽谞讬 诇讗讜 讬讗讜砖 诪诪砖 讗诇讗 诇讜诪专 砖讗祝 注诇 驻讬 砖诇讗 讛讬讛 讘讬讚 讛讙讝诇谉 拽讜讚诐 砖讬讘讜讗 诇讬讚 讝讛 讗诇讗 讬讗讜砖 讻讚讬 拽谞讬 诇讙诪专讬 讘讬讚 讝讛 诪砖讜诐 讚讛讜讛 诇讬讛 讬讗讜砖 讘讬讚讗 讚诪讜讻专 讜砖谞讜讬 专砖讜转 讘讬讚讗 讚讛讗讬 讜讗讬谉 爪专讬讱 砖转讛讗 讬讚 诇讜拽讞 讘讗诪爪注. 讛专砖讘"讗 讝"诇.


讜讛专诪"讛 讝"诇 讻转讘 讘驻专讟讬讜 讜讝"诇 讛讗 讚转谞谉 谞讟诇讜 诪讜讻住讬谉 讞诪讜专讜 讜谞转谞讜 诇讜 讞诪讜专 讗讞专 讜讻讜'. 转谞讗 讗诐 讘讗 诇讛讞讝讬专 诪讞讝讬专 诇讘注诇讬诐 讛专讗砖讜谞讬诐 诪讗讬 讟注诪讗 拽住讘专 讬讗讜砖 讻讚讬 诇讗 拽谞讬. 讜讗祝 注诇 讙讘 讚讛讻讗 讬讗讜砖 讜砖谞讜讬 专砖讜转 讗讬讻讗 诪讻诇 诪拽讜诐 讻讬讜谉 讚拽诪讗 诇讗 拽谞讬 讗砖转讻讞 讚讘专砖讜转 讘注诇讬诐 拽讗讬 讜讻讬 讗转讗 诇讬讚讬讛 讚讛讗讬 讘转专讗 讘讗讬住讜专讗 讗转讗 诇讬讚讬讛. 讜讗祝 注诇 讙讘 讚诪讚讬谞讗 诇讗 诪讞讬讬讘 诇讗讛讚讜专讬 讗诐 讘讗 诇爪讗转 讬讚讬 砖诪讬诐 砖诇讗 讬讛谞讛 诪讚讘专 讛讗住讜专 讞讬讬讘 诇讛讞讝讬专 诇讘注诇讬诐 讛专讗砖讜谞讬诐 讜诇讬转讗 诇诇讬砖谞讗 讘转专讗 讚诪砖诪注 诪讬谞讛 讚讬讗讜砖 讻讚讬 拽谞讬 讚住讜讙讬讬谉 讻诇讬砖谞讗 拽诪讗 讚诪砖诪注 诪讬谞讬讛 讚讬讗讜砖 讻讚讬 诇讗 拽谞讬 讻讚讘注讬谞谉 诇诪讬诪专 诇拽诪谉. 注"讻.
讜讝讛 诇砖讜谉 讛专讘 讛诪讗讬专讬 讝"诇 讻讘专 讘讬讗专谞讜 讘诪砖谞讛 砖讗诐 谞讟诇讜 诪讜讻住讬谉 讗转 讞诪讜专讜 讜谞转谞讜 诇讜 讞诪讜专 讗讞专 讛专讬 讝讛 砖诇讜 砖讛专讬 讬砖 讻讗谉 砖讬谞讜讬 专砖讜转 讜讗祝 注诇 驻讬 砖讘诇砖讜谉 专讗砖讜谉 讛讻讗 讘讙诪专讗 注诇 讝讛 讗诪专讜 讬讗讜砖 讻讚讬 诇讗 拽谞讬 讗驻砖专 诪转讜讱 砖砖谞讜讬 专砖讜转 讝讛 讘诪注讜转 讛讜讗 讗讬谞讜 谞拽专讗 砖谞讜讬 专砖讜转 讜诪讻诇 诪拽讜诐 诇驻讬 讛诇砖讜谉 讛讗讞专讜谉 讛专讬 讝讛 砖谞讜讬 专砖讜转 讜诪讜转专. 讜诪讛 砖讗诪专讜 讬讗讜砖 讻讚讬 拽谞讬 驻讬专讜砖讜 讗祝 讘砖谞讜讬 专砖讜转 讻讝讛 讜讗驻讬诇讜 诇爪讗转 讬讚讬 砖诪讬诐 讗讬谉 爪专讬讱 诇讛讞讝讬专. 讜诪讻诇 诪拽讜诐 讗诐 讛讜讗 讞住讬讚 讜诪讞诪讬专 注诇 注爪诪讜 讜讗讜诪专 讗讬 讗驻砖讬 讘诪诪讜谉 砖讗讬谞讜 砖诇讬 讬讛讗 谞讜讟诇诐 诪讬讚 诪讻诇 诪拽讜诐 讜讬讛讗 诪讞讝讬专谉 诇讘注诇讬诐 讛专讗砖讜谞讬诐. 注"讻.


讗诪专 专讘讗 诇讗 砖谞讜 讗诇讗 讘诇讬住讟讬诐 讙讜讬 讜讻讜'. 驻讬专讜砖 诪转谞讬转讬谉 讛讜讗 讚拽砖讬讗 诇讬讛 诇专讘讗 讚拽转谞讬 诪驻谞讬 砖讛讘注诇讬诐 诪转讬讗砖讬诐 讚诪砖诪注 住转诪讗 讛讜讬 讬讗讜砖 讜讘住讬驻讗 转谞讬 讗诐 谞转讬讬讗砖讜 讚诪砖诪注 住转诪讗 诇讗 讛讜讬 讬讗讜砖 讜诇讛讻讬 讗讬爪讟专讬讱 诇驻诇讜讙讬 讘讬谉 诇讬住讟讬诐 讙讜讬 诇讬砖专讗诇. 转讜住驻讜转 砖讗谞"抓. 讜讛专诪"讛 讝"诇 诇讗 驻讬专砖 讻谉 注讬讬谉 砖诐.


讗诇讗 讗讬 讗讬转诪专 讗住讬驻讗 讗讬转诪专. 拽砖讬讗 诇讬 诇诪讛 诇谉 诇诪讬诪专 讛讻讬 讗诇讗 诇讬诪讗 诇谉 讻讬 讗讬转诪专 讗讬驻讻讗 讗讬转诪专. 讜诇讬转讗 讚讟驻讬 注讚讬祝 诇讬讛 诇诪讬诪专 讗住讬驻讗 讗讬转诪专 讜讚专讘 讗砖讬 讘讚拽讚讜拽 谞讗诪专 诪诇砖讘讜砖讬 诇讬砖谞讗 讚讗讬转诪专 诪砖诪讬讛 讚专讘 讗砖讬. 讛专砖讘"讗 讝"诇.


讗诪专 注讜诇讗 诪讞诇讜拽转 讘住转诐 讗讘诇 讘讬讚讜注 讚讘专讬 讛讻诇 讬讗讜砖 拽谞讬. 讛讻讬 讙专住讬谞谉 讜诇讗 讙专住讬谞谉 讬讗讜砖 讻讚讬 拽谞讬 讚讛讻讗 讬讗讜砖 讜砖谞讜讬 讛砖诐 讗讬讻讗 讜讻讚讗诪专讬谞谉 讘诪专讜讘讛 讚注爪讘讗 砖谞讬谞讜 讚讗讬讻讗 砖谞讜讬 讛砖诐 诪注讬拽专讗 诪砖讻讗 讜讛砖转讗 讗讘专讝讬谉 讗诇讗 讚诪砖讜诐 讚驻诇讜讙转讗 讚注讜诇讗 讜专讘讗 讗诐 诪转讬讬讗砖讬诐 讛讘注诇讬诐 讬讗讜砖 讙诪讜专 讗讬 讛讜讬 讬讗讜砖 讚专讘讛 住讘专 讚讬讗讜砖 讻讝讛 讗讬谞讜 讬讗讜砖 讙诪讜专 讜讗祝 注诇 驻讬 砖砖诪注讜讛讜 讚讗诪专 讜讜讬 诇讬讛 诇讞住专讜谞讜 诪砖讜诐 讛讻讬 诇讗 讞砖砖 注讜诇讗 诇讛讝讻讬专 讗诇讗 讛讬讗讜砖 诇讘讚 砖讛讜讗 注讬拽专 讛诪讞诇讜拽转. 讜转讚注 诪讚讗拽砖讜 注诇讬讛 讚专讘讗 诪诪转谞讬转讬谉 讚谞讟诇讜 诪讜讻住讬谉 讜讛转诐 讛讗讬讻讗 砖谞讜讬 专砖讜转 讗诇讗 砖注讬拽专 诪讞诇拽讜转讛 讗讬谞讛 讘讬讗讜砖 讻讚讬 讗讬 拽谞讬 讗诇讗 讘讬讗讜砖 讻讝讛 讗讬 讛讜讬 讬讗讜砖 讙诪讜专 诇拽谞讜转 讗讜 诇讗. 讜转讚注 诇讱 注讜讚 讚讛讗 专讘讗 讚讗诪专 讛讻讗 讚专讘谞谉 驻诇讬讙讬 讘讙讝诇谉 讗驻讬诇讜 砖诪注讬谞谉 诇讬讛 讚诪讬讬讗砖 讗讬讛讜 拽讗诪专 讘诪专讜讘讛 讙讘讬 讛讗 诪讬诇转讗 拽砖讜 讘讛 专讘讛 讜专讘 讬讜住祝 讻"讘 砖谞讬谉 注讚 讚讬转讬讘 专讘 讬讜住祝 讘专讬砖讗 讜驻讬专拽讛 讚砖谞讜讬 讛砖诐 拽讜谞讛 讚诪注讬拽专讗 诪砖讻讗 讜讛砖转讗 讗讘专讝讬谉. 讜注讜讚 讚讛讗 讘讙谞讘 诪讜讚讜 专讘谞谉 讗诇讗 讚注讜诇讗 住讘专 诇讗 砖谞讗 讙谞讘 讜诇讗 砖谞讗 讙讝诇谉 讻诇 砖讛讘注诇讬诐 诪转讬讬讗砖讬诐 讬讗讜砖 讙诪讜专 讛讜讗 谞拽谞讬 讘诪拽讜诐 讚讗讬讻讗 讘讛讚讬讛 讗讜 砖谞讜讬 专砖讜转 讗讜 砖谞讜讬 讛砖诐 讜专讘讛 住讘专 讚讬讗讜砖 讘讙讝诇谉 讗诇讬讘讗 讚专讘谞谉 讜讬讗讜砖 讘讙谞讘 讗诇讬讘讗 讚专讘讬 砖诪注讜谉 讗讬谞讜 讬讗讜砖 讙诪讜专 讜讻讘专 讛讗专讻转讬 诇注讬诇 讘诪专讜讘讛. 讛专砖讘"讗 讝"诇.


讗讘诇 讘讬讚讜注 讚讘专讬 讛讻诇 讜讻讜'. 拽砖讬讗 诇讬 讗诐 讻谉 诪驻谞讬 诪讛 砖谞讛 讘讘讗 讚谞讟诇讜 诪讜讻住讬谉 讞诪讜专讜 讜拽讗诪专 诪驻谞讬 砖讛讘注诇讬诐 诪转讬讬讗砖讬诐 诪讛诐 讜讘讘讗 讚住讬驻讗 讚讛爪讬诇 诪谉 讛讙讬讬住 拽转谞讬 讗诐 谞转讬讬讗砖讜 讛讘注诇讬诐 讜讻讜' 讚诪讛讗 诪砖诪注 讚讘专讬砖讗 讗驻讬诇讜 讘住转诪讗 拽讗诪专 讚谞转讬讬讗砖 讜讘住讬驻讗 讚讜拽讗 讻砖砖诪注谞讜诐 砖谞转讬讬讗砖讜 讜讗转讬讬谉 讻专讘 讗砖讬 讚讞诇拽 讘讬谉 诪讜讻住 讬砖专讗诇 诇诪讜讻住 讙讜讬 讗诇讗 讻讬 诪讜拽诪讬转 诇讛 诇讘讘讗 讚谞讟诇讜 诪讜讻住讬谉 讞诪讜专讜 讚讜拽讗 讘谞转讬讬讗砖讜 讗诪讗讬 砖谞讛. 讜注讜讚 讚讗诐 讻谉 诇注专讘讬谞讛讜 讜诇讬转谞讬谞讛讜 诇讛谞讬 转专讬 讘讘讬 讚诪转谞讬转讬谉. 讜注讜讚 讚诇讛讗讬 讗讜拽诪转讗 讛讗 讚讗诪专 专讘 讗砖讬 讚讘诇讬住讟讬诐 讬砖专讗诇 诪讬讬讗砖 讗转讬讗 讻专讘讬 砖诪注讜谉 讜讚诇讗 讻专讘谞谉 讜专讘 讗砖讬 诪讗讬 讟注诪讗 砖讘讬拽 专讘谞谉 讜讗诪专 讻专讘讬 砖诪注讜谉. 讗讘诇 诇驻讬专讜拽讗 讚驻专拽讬谞谉 讗诇讬讘讗 讚专讘讛 谞讬讞讗 诇讬讛 讻讜诇讛 诪转谞讬转讬谉 讜讚专讘 讗砖讬 谞诪讬 讚讛砖转讗 讚驻专拽讬谞谉 诪转谞讬转讬谉 讘诇讬住讟讬诐 诪讝讜讬讬谉 讚讛讬讬谞讜 讙讝诇谉 讜专讘讬 砖诪注讜谉 讛讬讗 讘讘讗 讚谞讟诇讜 诪讜讻住讬谉 讞诪讜专讜 讘诇讬住讟讬诐 诪讝讜讬讬谉 讬砖专讗诇 讚诪住转诪讗 讬讬讗讜砖讬 诪讬讬讗砖 讜住讬驻讗 讘讙讜讬 讜诇讗 讛讜讬 讬讗讜砖 注讚 讚砖诪注讬谞讬讛 讚诪讬讬讗砖 讜讻讜' 讘讟注诪讗 讚专讘 讗砖讬 讜讻讬讜谉 讚住转诪讗 讚诪转谞讬转讬谉 讻专讘讬 砖诪注讜谉 拽讬讬诪讗 诇谉 讻讜讜转讬讛. 讜讗讬 谞诪讬 讚专讘 讗砖讬 诇讗 讘驻住拽 讛诇讻讛 讗诪专讛 讗诇讗 诇驻专讜砖讬 讜诇转专讜爪讬 讛谞讱 转专转讬 讘讘讬 讚诪转谞讬转讬谉 讚专讬砖讗 转谞讬 讚诪谉 讛住转诐 讗讬讬讗砖 讜住讬驻讗 转谞讬 注讚 讚砖诪注讬谞讬讛 讚诪讬讬讗砖 砖驻讬专 拽讗诪专. 讜诪砖讜诐 讛讻讬 谞专讗讛 诇讬 讚讛讜讗 讛讚讬谉 讚讛讜讛 诪爪讬 诇讗拽砖讜讬讬 诇讛讗 讚驻专拽讬谞谉 讗诇讬讘讗 讚注讜诇讗 诪诇讬砖谞讗 讚诪转谞讬转讬谉 讜诪砖讜诐 讚诇讗 注专讘讬谞讛讜 诇转专讬 讘讘讬 讗诇讗 诪砖讜诐 讚注讜诇讗 诇讗 驻专拽讬谞讛讜 讛讻讬 讘讛讚讬讗 讗诇讗 讗谞谉 讛讜讗 讚驻专拽讬谞谉 讜诇讚讞讜讬讛 诇讚专讘讛 诪讙讜 讛讛讜讗 驻讬专讜拽讗 诇讗 讚讬讬拽讬谞谉 讘讬讛 讻讜诇讬 讛讗讬 讚讛讗 诇注讜诇讗 谞诪讬 讗驻砖专 诇讗讜拽诪讛 诇诪转谞讬转讬谉 讻讚诪讜拽诪讬谞谉 诇讛 讗诇讬讘讗 讚专讘讛 讘诇讬住讟讬诐 诪讝讜讬讬谉 讜专讘讬 砖诪注讜谉 讛讬讗. 讜诇讬 谞专讗讛 注讜讚 讚诪讻诇 诪拽讜诐 讻讬 讗转讬讗 讘住诪讜讱 诇诪讬讚拽 讻专讘讬 讚讗诪专 讙谞讘 讛专讬 讛讜讗 讻讙讝诇谉 讚专讘讬 砖诪注讜谉 拽讗诪专 讜诪讬讬转讬谞谉 诇讛谞讱 转讗 砖诪注 讘讻讜诇讛讜 诇讗 讞讬讬砖讬谞谉 讻讗讜拽诪转讗 讚讗讜拽诪讬谞谉 讘讬讚讜注 讻注讜诇讗 讗诇讗 讘讻讜诇讛讜 讚讞讬讬转讗 谞拽讟讬 诇谉 讻讚讗讜拽讬诪谞讗 诇专讘讛 讜诇讗 诪讚讻专讬谞谉 讻诇诇 诇讗讜拽诪转讗 讚讘讬讚讜注 讻注讜诇讗. 讻谉 谞专讗讛 诇讬. 讛专砖讘"讗 讝"诇.
讜讛专讗"砖 讝"诇 讻转讘 讜讝"诇 讛讻讬 谞诪讬 讘讬讚讜注 讜讚讘专讬 讛讻诇. 讜讗"转 讗诐 讻谉 讻讬讜谉 讚讘讬讚讜注 诪讬讬专讬 诪讗讬 砖谞讗 讚讘讛讗 讘讘讗 拽转谞讬 诪驻谞讬 砖讛讘注诇讬诐 诪转讬讬讗砖讬诐 讜讘诪爪讬诇 诪谉 讛讙讬讬住 拽转谞讬 讗诐 谞转讬讬讗砖讜 讛讘注诇讬诐 讘转专讜讜讬讬讛讜 讛讜讛 诇讬讛 诇诪讬转谞讬 讗诐 谞转讬讬讗砖讜 讛讘注诇讬诐 讻讬讜谉 讚讘住转诪讗 诇讬讻讗 讬讗讜砖 讗驻讬诇讜 讘讛讱 讚讛讻讗 讗诇讗 讛讬讻讗 讚砖诪注讬谞讬讛 讚讗讬讬讗砖. 讜讬"诇 讘讛讛讬讗 讘讘讗 讚诪爪讬诇 诪谉 讛讙讬讬住 诇讗 砖讬讬讱 诇诪讬转谞讬 诪驻谞讬 砖讛讘注诇讬诐 诪转讬讬讗砖讬谉 讚讘讻讜诇讛讜 诪讬诇讬 讚诪转谞讬 讛转诐 讛讜讜 住转诪讬 讘诇讗 讬讗讜砖 讗讘诇 讘讘讗 讚讛讻讗 讚拽转谞讬 讘讛 诇讬住讟讬诐 讜诪讜讻住讬谉 讚讛讬讬谞讜 讙谞讘 讜讙讝诇谉 讚讞讚 诪讬谞讬讬讛讜 讛讜讬 住转诪讗 讘诇讗 讬讗讜砖 讜讞讚 诪讬谞讬讬讛讜 住转诪讬讛 诪讬讬讗砖 讘讬谉 诇专讘谞谉 讘讬谉 诇专讘讬 砖诪注讜谉 砖讬讬讱 诇诪讬转谞讬 诪驻谞讬 砖讛讘注诇讬诐 诪转讬讬讗砖讬诐 诪砖讜诐 讛讛讜讗 讚住转诪讬讛 讛讜讬 讬讗讜砖 讜讻讞 讚讛讬转专讗 注讚讬祝 诇讬讛 诇诪讬转谞讬. 注"讻.


讜讛专诪"讛 讝"诇 驻讬专砖 讘驻专讟讬讜 讘诪砖谞讛 讜讝"诇 谞讟诇讜 诪讜讻住讬谉 讜讻讜'. 讛诪爪讬诇 诪谉 讛谞讛专 讜讻讜' 讜讻谉 谞讞讬诇 砖诇 讚讘讜专讬诐 讜讻讜' 诪讗讬 砖谞讗 专讬砖讗 讚拽转谞讬 讙讘讬 诇讬住讟讬诐 讛专讬 讗诇讜 砖诇讜 诪驻谞讬 砖讘注诇讬诐 谞转讬讬讗砖讜 诪讛谉 讗诇诪讗 诪住转诪讗 讛讜讬 讬讗讜砖 讜诪讗讬 砖谞讗 住讬驻讗 讚拽转谞讬 讗诐 谞转讬讬讗砖讜 讛讘注诇讬诐 讛专讬 讗诇讜 砖诇讜 讛讗 住转诪讗 诇讗. 专讬砖讗 讘砖讗讬谉 讬讻讜诇讬谉 诇讛爪讬诇 住讬驻讗 讘讬讻讜诇讬谉 诇讛爪讬诇. 讚讬讬拽讗 谞诪讬 讚专讬砖讗 拽转谞讬 谞转谞讜 诇讜 讚诪砖诪注 诪讚注转讬讬讛讜 讚讗讬 诇讗讜 讛讻讬 诇讗 讛讜讛 讬讻讜诇 诇诪砖拽诇 诪讬谞讬讬讛讜 讜住讬驻讗 讚拽转谞讬 讛诪爪讬诇 诪谉 讛讙讬讬住 讜诪谉 讛诇讬住讟讬诐 讗诇诪讗 讘讬讻讜诇讬谉 诇讛爪讬诇 注住拽讬谞谉 讚讗讬讻讗 诇诪讬诪专 讚讻讬 讛讬讻讬 讚讬讻讜诇 讗讬讛讜 诇讗爪讜诇讬 讛讻讬 谞诪讬 讛讜讜 讬讻诇讬 讘注诇讬诐 诇讗爪讜诇讬 注诇 讬讚讬 注爪诪谉 讗讬 谞诪讬 讘讛讚讬 讗讞专讬谞讗 讜诪住转诪讗 讗讬诪专 诇讗 讗讬讬讗讜砖 讜讗讜拽讬诪谞讗 讘诇讬住讟讬诐 讙讜讬 讗讘诇 讘诇讬住讟讬诐 讬砖专讗诇 讻讬讜谉 讚讚讬讬谞讬 讘诪讬 讬讗诪专 诪住转诪讗 谞诪讬 讗讬讬讗讜砖讬 诪讬讗砖. 注"讻.


讜讘讙诪专讗 讻转讘 注讜讚 讛讗 讚转谞谉 谞讟诇讜 诪讜讻住讬谉 讞诪讜专讜 讜讻讜'. 讚诪住转诪讗 讛讜讬 讬讗讜砖 诇讗 砖谞讗 诇讬住讟讬诐 讙讜讬 讜诇讗 砖谞讗 诇讬住讟讬诐 讬砖专讗诇 讻讚专讘 讬讜住祝 讚讗诪专 讗讚专讘讛 讜诪讛 讙讜讬讬诐 讚讚讬讬谞讬 讘讙讬转讬 讜讻讜'. 讗诇讗 诪讬讛讜 讛讗 诪讬诇转讗 诇讗 诪砖讻讞转 诇讛 讗诇讗 诇讟注诪讗 讚专讘讬 砖诪注讜谉 讚讗诪专 住转诐 讙讝诇讛 讬讗讜砖 讘注诇讬诐 讛讬讗 讗讘诇 诇专讘谞谉 诇讗 诪砖讻讞转 诇讛 讙讘讬 讙讝诇谉 讗诇讗 讘讬讚讜注 砖谞转讬讬讗砖 讜讗诇讬讘讗 讚注讜诇讗 讚讗诪专 讘讬讚讜注 讚讘专讬 讛讻诇 讛讜讬 讬讗讜砖 讻讚讘注讬谞谉 诇诪讬诪专 拽诪谉 讚拽讬讬诪讗 诇谉 讻专讘谞谉 讜讗诇讬讘讗 讚注讜诇讗 讚住讜讙讬讬谉 讻讜讜转讬讛. 注讚 讻讗谉.


注讜讚 讻转讘 讗诪专 注讜诇讗 诪讞诇讜拽转 讘住转诐 讗讘诇 讘讬讚讜注 讚砖诪注讬谞谉 诇讬讛 讚讗讬讬讗砖 讚讘专讬 讛讻诇 讬讗讜砖 拽谞讬 诇注谞讬谉 讟讜诪讗讛. 讜拽讬讬诪讗 诇谉 讻注讜诇讗 讞讚讗 讚讚讬讬拽讗 诪转谞讬转讬谉 讻讜讜转讬讛 讜注讜讚 讚住讜讙讬讬谉 讻讜讜转讬讛 讚讙讝诇谉 讗讬转 诇讬讛 讬讗讜砖 讚讙专住讬谞谉 讘驻专拽 诇讜诇讘 讛讙讝讜诇 讗诪专 专讘 讗砖讬 诇讗 诪讬讘注讬讗 拽讗诪专 诇讗 诪讬讘注讬讗 砖讗讜诇 讚讜讚讗讬 诇讗讜 讚讬讚讬讛 讛讜讗 讗讘诇 讙讝讜诇 讗讬诪讗 住转诐 讙讝诇讛 讬讗讜砖 讘注诇讬诐 讛讬讗 讜诇拽谞讬讬讛 讘讬讗讜砖 讜砖谞讜讬 专砖讜转 拽诪砖诪注 诇谉 讟注诪讗 讚住转诐 讙讝诇讛 诇讗讜 讬讗讜砖 讘注诇讬诐 讛讗 讘讬讚讜注 讛讜讬 讬讗讜砖 讜拽谞讬讬讛 诇讜拽讞 讘讬讗讜砖 讜砖谞讜讬 专砖讜转. 讜转讜讘 诪诪注砖讛 讚讘转专讬讛 讚讗诪专 诇讛讜 专讘 讛讜谞讗 诇讛谞讛讜 讗讜谞讻专讬 讚讝讘谞讬 讗住讗 诪讙讜讬讬诐 讜讻讜'. 讜转讜讘 诪讚专讘讬 讬讜讞谞谉 讚讗诪专 讙讝诇 讜诇讗 谞转讬讬讗砖讜 讛讘注诇讬诐 砖谞讬讛诐 讗讬谞诐 讬讻讜诇讬诐 诇讛拽讚讬砖 讟注诪讗 讚诇讗 谞转讬讬讗砖讜 讛讘注诇讬诐 讛讗 谞转讬讬讗砖讜 讬讻讜诇 讙谞讘 诇讗拽讚讜砖讬. 讜转讜讘 诪讚专讘 讞住讚讗 讚讗诪专 讙讝诇 讜诇讗 谞转讬讬讗砖讜 讛讘注诇讬诐 讜讘讗 讗讞专 讜讗讻诇讜 专爪讛 诪讝讛 讙讜讘讛 专爪讛 诪讝讛 讙讜讘讛 讟注诪讗 讚诇讗 谞转讬讬讗砖讜 讛讘注诇讬诐 讛讗 谞转讬讬讗砖讜 讛讘注诇讬诐 讗讬谉 诇讘注诇讬诐 注诇 讛砖谞讬 讻诇讜诐 讜讻讬讜谉 讚讛谞讬 讻讜诇讛讜 住讘讬专讬 诇讛讜 讚讬讗讜砖 讚讙讝诇谉 讛讜讬 讬讗讜砖 砖诪注 诪讬谞讛 讛讬诇讻转讗 讻注讜诇讗. 注"讻.
注讜讚 讻转讘 讜讛讗 讚转谞谉 谞讟诇讜 讛诪讜讻住讬谉 讞诪讜专讜 讜谞转谞讜 诇讜 讞诪讜专 讗讞专 谞讟诇讜 诇讬住讟讬诐 讻住讜转讜 讜谞转谞讜 诇讜 讻住讜转 讗讞专转 讛专讬 讗诇讜 砖诇讜 诪驻谞讬 砖讛讘注诇讬诐 诪转讬讬讗砖讬诐 诪讛谉 讗讜拽诪讛 注讜诇讗 讘讬讚讜注 讚谞转讬讬讗砖 讜讚讘专讬 讛讻诇 讛讬讗 讗讘诇 讘住转诐 诇讗 讜拽讬讬诪讗 诇谉 讻讜讜转讬讛 讜诇讗 转讬诪讗 讛谞讬 诪讬诇讬 诇注谞讬谉 讟讜诪讗讛 讗讘诇 诇注谞讬谉 讚讬谞讗 诇讗 讻讚诪讜讻专讞 诪诪转谞讬转讬谉 讚讛诪讻讬专 讻诇讬讜 讜住驻专讬讜 讘讬讚 讗讞专. 注"讻 诇砖讜谉 讛专诪"讛 讝"诇.
讜讻转讘 讛专"诪 讝"诇 诪住专拽住讟讛 讜讝"诇 讜讛讬讻讗 讚讛爪讬诇 诪诪讜谉 讞讘专讜 诪讬讚 诇讬住讟讬诐 讙讜讬 讗祝 注诇 讙讘 讚讗讬讻讗 讘讬 讚讜讜专讗 讚讻讬讬驻讬 诇讛讜 诇讗讛讚讜专讬 诪讛 讚讗谞住讬 讗驻讬诇讜 讛讻讬 讻讬讜谉 讚砖诪注讬谞讬讛 讚讗讬讬讗砖 讗诐 讛爪讬诇谉 讗讞讚 诪讬讚谉 讛专讬 讛谉 砖诇 诪爪讬诇 讜住转诪讬讬讛讜 诇讗 诪讬讬讗砖 讗祝 注诇 讙讘 讚讙讝诇讬讛 讘诇讗 住讛讚讬 讻讬讜谉 讚讗讬谞讛讜 讚讬讬谞讬 讘讙讗讜讛 讜讝专讜注 专诪讛 讘讚讘专讬诐 砖谞专讗讛 诇讛诐 砖讛讜讗 讗诪转 讗祝 注诇 驻讬 砖讗讬谉 注讚讬诐 讘讚讘专. 讜讛讬讻讗 讚讞讝讬谞谉 讚诇讗 诪驻拽讬 诪讬讚讬 诪诇讬住讟讬诐 讙讜讬 讗诇讗 讘住讛讚讬 谞专讗讛 诇讜诪专 讚住转诪讬讬讛讜 谞诪讬 讗讬讬讗讜砖讬 诪讬讬讗砖 诇讗 注讚讬驻讗 诪诇讬住讟讬诐 讬砖专讗诇. 注"讻.


讛讙谞讘 讜讛讙讝诇谉 讜讛讗谞住 讛拽讚砖谉 讛拽讚砖. 讛拽砖讛 专"诪 讻讬讜谉 砖讗驻讬诇讜 讙谞讘 讜讙讝诇谉 诇讗 讬讛讘讬 讚诪讬 讛拽讚砖谉 讛拽讚砖 讻诇 砖讻谉 讗谞住 讚讬讛讬讘 讚诪讬 讚拽讬讬诪讗 诇谉 讚转诇讜讛讜 讜讝讘讬谉 讝讘讬谞讬讛 讝讘讬谞讬. 讜转讬专抓 诪砖讜诐 专讘讜转讗 讚住讬驻讗 谞拽讟 讗谞住 讚拽转谞讬 住讬驻讗 讜讗诐 讛讬讜 讛讘注诇讬诐 诪专讚驻讬谉 讗讛专讬讛诐 讗讬谉 讛拽讚砖谉 讛拽讚砖 讜讻讜' 讜讗砖诪讜注讬谞谉 讚讻讛讗讬 讙讜讜谞讗 讗驻讬诇讜 讗谞住 讗讬谉 讛拽讚砖讜 讛拽讚砖. 讛专讗"砖 讝"诇.





诪讛专砖"讗 - 讞讬讚讜砖讬 讛诇讻讜转

讘驻专砖"讬 讘讚"讛 讗诐 谞转讬讬讗砖讜 讻讜' 讜拽砖讬讗 诇讬住讟讬诐 讚住讬驻讗 讗诇讬住讟讬诐 讚专讬砖讗 讜讘讙诪专讗 驻专讬讱 讜诪砖谞讬 诇讛 讻讜' 注讻"诇 诇讬转讗 诪驻讜专砖 讘讛讚讬讗 讘讙诪专讗 讗讘诇 诪讚拽讗诪专 专讘 讗住讬 讗住讬驻讗 讚拽转谞讬 讗诐 谞转讬讬讗砖讜 讗讬谉 讗讘诇 住转诪讗 诇讗 诇"砖 讗诇讗 注讻讜"诐 讻讜' 讗"讻 注"讻 专讬砖讗 讚拽转谞讬 诪驻谞讬 砖讛讘注诇讬诐 诪转讬讬讗砖讬谉 讚诪砖诪注 住转诪讗 谞诪讬 诪转讬讬讗砖讬谉 诪讬讬专讬 讚讜拽讗 讘讬砖专讗诇 讜讗注"讙 讚住转诪讗 讚转诇诪讜讚讗 诇讗 诪砖诪注 诇讬讛 诇讬砖谞讗 讚专讬砖讗 诪讜讻专讞 讛讻讬 讻讚拽讗诪专 讘砖诇诪讗 诇注讜诇讗 讻讜' 讛"谞 讘讬讚讜注 讜讚"讛 讛讬讬谞讜 诇驻讬 住讘专转 讛诪拽砖讛 讗讘诇 诇诪讗讬 讚诪住讬拽 转诇诪讜讚讗 讘诇讬住讟讬诐 诪讝讜讬谉 讜专"砖 讛讬讗 砖驻讬专 讗讬讬专讬 诇讻"注 专讬砖讗 讚诪转谞讬' 谞诪讬 讗驻讬' 讘住转诪讗 讚讛讻讬 诪砖诪注 诇讬砖谞讗 讚专讬砖讗 诪驻谞讬 砖讛讘注诇讬诐 讻讜' 讜诇讗 拽转谞讬 讗诐 谞转讬讬讗砖讜 讻讜' 讜讗讬谉 诇讛拽砖讜转 讚讗"讻 讗诪讗讬 诇讗 驻专讬讱 讘驻砖讬讟讜转 诪讛讛讬讗 讚注讜专讜转 诇专讘 讗住讬 讚诪讜拽讬 专讬砖讗 讚诪转谞讬' 讚讛讻讗 讗驻讬' 讘住转诪讗 诇专讘谞谉 拽砖讬讗 讙讝诇谉 诇专"砖 拽砖讬讗 讙谞讘 讚讗讬讻讗 诇诪讬诪专 讚讛讱 诪转谞讬' 讚讛讻讗 讗讬讬专讬 讘诇讬住讟讬诐 讬砖专讗诇 讚诪讬讬讗砖讬 讗驻讬' 诇专"砖 讜讛讱 讚注讜专讜转 讗讬讬专讬 讘讙谞讘 注讻讜"诐 讚诇讗 诪讬讬讗砖讬 诇专"砖 讘住转诪讗 讜诪讬讛讜 诇专讘讛 诇讗 讘注讬 转诇诪讜讚讗 诇诪驻诇讙 讛讻讬 讚讻讬讜谉 讚讗讬讛讜 诇讗 诪驻诇讬讙 讘讬谉 住转诐 诇讬讚讜注 讜讗驻讬诇讜 讘讬讚讜注 砖谞转讬讬讗砖讜 讗讬谞讜 讬讗讜砖 讗讬谉 住讘专讗 谞诪讬 诇驻诇讜讙讬 讘讬谉 注讻讜"诐 诇讬砖专讗诇 讜讚讜"拽:





专砖"砖

[专砖"讬] 讘诪转谞讬' 讚"讛 讛专讬 讗诇讜 砖诇讜 讜拽谞谞讛讜 讛讗讬讱 讘讬讗讜砖 讜砖讬谞讜讬 专砖讜转. 讜讻"讻 讗讞专讬讜 讛专注"讘 讜讘转讜专"注 讛拽砖讛 讚讘住讜讙讬讬谉 诪砖诪注 讚讝讛 诇讗 诪讬拽专讬 砖"专 讜讛"专 诪讛转讜住' (诇注讬诇 住讝) 砖讻转讘讜 讟注诐 诪讚讜注 诇讗 讛讜讛 讻讗谉 砖"专 讜转诪讬讛谞讬 砖讛讘讬讗 诪拽讜砖讬讬转 讛转讜住' 讜讛注诇讬诐 注讬谉 诪转讬专讜爪诐 讚诪住拽讬 讚讝讛 讛讜讛 砖驻讬专 砖"专 讜住讜讙讬讬谉 讬砖讘讜 砖诐 讗"讻 注诇 讛专注"讘 讗讬谉 讻讗谉 转诇讜谞讛 讻诇诇 讜讬住讘讜专 讻砖讬讟转讬讬讛讜 讜专砖"讬 砖驻讬' 诇拽诪谉 讘讙诪专讗 讘讚"讛 讬讗讜砖 讻讚讬 砖谞转讬讗砖讜 讛讘注诇讬诐 讘讬讚 讛诪讜讻住 (讜讝讛 讚诇讗 讻讚诪住拽讬 讛转讜住' 砖诐) 讛专讬 驻讬' 讚讘专讬讬转讗 驻诇讬讙讗 讗诪转谞讬' 讜讛讘专讬讬转讗 住讘专讛 讚讗驻讬' 讬讗讜砖 讜砖"专 诇讗 拽谞讛 讜讛讗 讚拽讗诪专讛 讛讙诪' 拽住讘专 讬讗讜砖 讻讚讬 诇讗 拽谞讬 讛讜讗 诇讛住讘讬专 讛讟注诐 讚讛讜讗讬诇 讚讬讗讜砖 讻讚讬 诇"拽 讛"诇 讻拽讜讚诐 讬讗讜砖 讚讗专"讞 诇注讬诇 讘专"驻 讚专爪讛 诪讝讛 讙讜讘讛 讻讜' 讜驻专砖"讬 讚讛砖谞讬 谞注砖讛 讻讙讜讝诇讜 诪讘注诇讬讜 讜讝讛讜 讙"讻 讻讜讜谞转 住讬讜诐 讛讙诪专讗 讜诪注讬拽专讗 讘讗讬住讜专讗 讗转讗 诇讬讚讬讛 讻谞"诇 谞讻讜谉 诇讬讬砖讘 砖讬讟转 专砖"讬 讘注讝"讛:



专砖"讬 讚"讛 诪讞砖讘转讜 讞砖讘 注诇讬讛诐 诇讚讘专 讻讜'. 讻爪"诇:



转讚"讛 转"砖 讛讙谞讘 讜讛讙讝诇谉 讻讜' 讜诪砖讜诐 讻讜'. 讻爪"诇 讜讻讜讜谞转诐 注诇 讛讗 讚诪砖谞讬 讘诇住讟讬诐 诪讝讜讬讬谉:





讛讙讛讜转 讬注讘"抓

讘讚讬谞讗 状讚诪讙讬住转讗". 谞"讘 爪"诇 讘讝讬讬"谉 注讬' 讘"诪 (诇壮 注状讘) 讜谞"诇 砖讛诐 讛讬讜砖讘讬诐 注诇 诪注讘专讜转 讛谞讛专. 砖讻谉 转专讙讜诐 诪注讘专讜转:





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 拽住讘专 讬讗讜砖 讻讚讬 诇讗 拽谞讬. 转诪讜讛 诇讬 讘住讜讙讬讗 讚诇注讬诇 讚祝 住讜 注"讘 讚讛拽砖讛 讗讘讬讬 诇专"讬 诪注讜专讜转 砖诇 讘注讛"讘 讜讻讜' 讛讗 诪诪转谞讬转讬谉 讚讛讻讗 诪讜讻讞 讻专"讬 讚注讻"驻 讬讗讜砖 诇讞讜讚 诇讗 拽谞讬:


砖诐 诇"砖 讗诇讗 诇住讟讬诐 注讻讜"诐. 注讬讬谉 注讬专讜讘讬谉 讚祝 住讘 注"讗 转讜讚"讛 讘谉 谞讞:


专砖"讬 讚"讛 讛专讬 讗诇讜 砖诇讜 讜讻讜' 讜砖讬谞讜讬 专砖讜转. 拽"诇 讚讗"讻 讛讗讬讱 讗诪专讬' 讘讙诪' 拽住讘专 讬讗讜砖 讻讚讬 诇"拽 讛讗 讛讜讬 讬讗讜砖 讜砖讬谞讜讬 专砖讜转 讗诇讗 注"讻 讚诇讗 诪拽专讬 砖讬谞讜讬 专砖讜转 讻诪"砖 转讜住' 诇注讬诇 讚祝 住讝 讜讗讬 讚讘住讘专讗 讝讜 讚转讜住驻' 驻诇讬讙讬 诪转谞讬' 讜讘专讬讬转讗 诪转谞讬' 住"诇 讚诪拽专讬 砖讬谞讜讬 专砖讜转 讗"讻 讗讬讱 讗诪专讬' 讗"讚 讗诐 讘讗 讜讻讜' 诪"讟 讬讗讜砖 讻讚讬 拽谞讬 讛讗 讬"诇 讚住"诇 讻诪转谞讬' 讚诪拽专讬 砖"专 讜爪"注:


砖诐 讚"讛 讘讙讬讜转讗 讘讙讗讜讛. 讘专砖"讬 讘讘"诪 讚祝 诇 注"讘 讛讘讬讗 讛讙讬' 讻讗谉 讙讝转讬讗 讜讘注专讜讱 注专讱 诪讙住转讗 讛讙讬专' 讘讚谞讬 讚诪讙讜住转讗 讜驻讬' 讚讚谞讬谉 讘讙住讜转:


转讜住' 讚"讛 注讚 讜讻讜' 讗讬谉 诇讛驻住讬讚 讘砖讘讬诇 讻谉. 注讬讬谉 讘"讘 讚祝 讻讗 注"讗 转讜住' 讚"讛 讜诇讗 诇住讜驻专:





驻谞讬 讬讛讜砖注

专砖"讬 讘讚"讛 讛专讬 讗诇讜 砖诇讜 讜讻讜' 讜拽谞讬谞讛讜 讛讬讗讱 讘讬讗讜砖 讜砖讬谞讜讬 专砖讜转 注讻"诇. 讜讬诇"讚 讚讛讗 讗诪专讬谞谉 讘讛讚讬讗 讘讙诪专讗 讚讛讗讬 讘专讬讬转讗 讚拽转谞讬 讗诐 讘讗 诇讛讞讝讬专 住讘专讛 讚讬讗讜砖 讻讚讬 拽谞讛 讜讗"讻 诪砖诪注 讚讻"砖 讚讟注诪讗 讛讜讬 谞诪讬 诪砖讜诐 讬讗讜砖 讻讚讬 讜讗诪讗讬 谞拽讟 专砖"讬 诪砖讜诐 讬讗讜砖 讜砖讬谞讜讬 专砖讜转 讜讗"诇 讚讛讗 讚谞拽讟 讘讙诪专讗 诇砖讜谉 讬讗讜砖 讻讚讬 讛讬讬谞讜 谞诪讬 讬讗讜砖 讜砖讬谞讜讬 专砖讜转 讗诇讗 诪砖讜诐 讚讛讜讬 砖讬谞讜讬 专砖讜转 讙专讜注 讻讬讜谉 讚讘讗讬住讜专讗 讗转讬 诇讬讚讬讛 拽专讬 诇讬讛 讬讗讜砖 讻讚讬 讚诇' 专砖"讬 诇讗 诪砖诪注 讻谉 讜注讜讚 砖讻讘专 讻转讘转讬 讘专讬砖 驻讬专拽讬谉 讘诇' 专砖"讬 讚注"讻 讗讬讻讗 转谞讗 讚住"诇 讚讬讗讜砖 诇讞讜讚 谞诪讬 拽谞讛 讜讛讬讬谞讜 注"讻 转谞讗讬 讚讛讻讗 诇讻讱 谞"诇 讚讘讗诪转 讛讗 讘讛讗 转诇讬讗 讚诪讗谉 讚住"诇 讬讗讜砖 诇讞讜讚 诇讗 拽谞讛 讛"讛 诇讬讗讜砖 讜砖讬谞讜讬 专砖讜转 讛讬讻讗 讚讘讗讬住讜专讗 讗转讬 诇讬讚讬讛 讚讻讛"讙 诇讗 诪讬拽专讬 讻诇诇 砖讬谞讜讬 专砖讜转 讜讻谉 诪砖诪注 诇讛讚讬讗 诪驻专砖"讬 讘住诪讜讱 讘讙诪专讗 讜讗"讻 诪讜讻讞 讚讘专讬讬转讗 讘转专讬讬转讗 住讘专讛 讚讬讗讜砖 讻讚讬 谞诪讬 拽谞讛 讜讛讬讬谞讜 谞诪讬 讟注诪讗 讚诪转谞讬转讬谉 讜讗驻"讛 讛讜爪专讱 专砖"讬 诇讟注诪讗 讚砖讬谞讜讬 专砖讜转 诪砖讜诐 讚讘诇讗"讛 谞讛讬 讚拽谞讛 讙讜祝 讛讞诪讜专 讜讛讻住讜转 讘讬讗讜砖 诇讞讜讚 诪"诪 讛讬讛 爪专讬讱 诇讛讞讝讬专 讚诪讬 讛讞诪讜专 诇讘注诇讬讜 讻诪讜 讛讙讝诇谉 注爪诪讜 讚驻砖讬讟讗 诇谉 讚讗驻讬诇讜 诇诪"讚 讚拽谞讬讗 讘讬讗讜砖 诪"诪 爪专讬讱 诇讛讞讝讬专 讛讚诪讬诐 讗讘诇 讻讬讜谉 讚讗讬讻讗 砖讬谞讜讬 专砖讜转 讘讛讚讬讛 诪诪讬诇讗 拽谞讛讜 诇讙诪专讬 讚讛讗 讻讬讜谉 讚讗讬讬讗砖 诪讬讚 诪诪讬诇讗 拽谞讛讜 讛诪讜讻住谉 诇讙讜祝 讛讞诪讜专 讜讚诪讬讜 讛"诇 讻讞讜讘 讘注诇诪讗 讜讻砖谞转谞讜 讗讞"讻 诇讝讛 讛专讬 讘讛讬转专讗 讗转讬 诇讬讚讬讛 讜拽谞讛讜 诇讙诪专讬 讘讬讗讜砖 讜砖讬谞讜讬 专砖讜转 讻讬讜谉 讚讙讜祝 讛讞诪讜专 讘专砖讜转讬讛 讚诪讜讻住讬谉 讛讜讬 拽讗讬 诪注讬拽专讗 讚拽谞讬讗 讘讬讗讜砖 讻谉 谞专讗讛 诇讬 讘专讜专 讘讻讜讜谞转 专砖"讬 讜讬转讘讗专 注讜讚 讘住诪讜讱 讜讚讜"拽 (讜注讬讬谉 讘诇砖讜谉 转讜住驻讜转 驻专拽 诪专讜讘讛 讚祝 住"讝)):


讘讚"讛 讬讞讝讬专 讜讻讜' 讜驻诇讬讙讗 讘专讬讬转讗 讗诪转谞讬' 注讻"诇. 讗讘诇 讘讘注诇 讛诪讗讜专 讻转讘 讚诇讗 驻诇讬讙讬 讗诇讗 讛讗讬 诪讞讝讬专 诇讘注诇讬诐 讛专讗砖讜谞讬诐 讚拽转谞讬 讘讘专讬讬转讗 拽讗讬 讗诪讜转专 诪讛 砖砖讜讛 讝讛 讛讞诪讜专 讬讜转专 诪讚诪讬 讛讞诪讜专 砖诇拽讞讜 诪诪谞讜 讜注讬"砖 讘讗专讬讻讜转 诪诇转讗 讘讟注诪讗 讜讘住' 讛诪诇讞诪讜转:


讘讚"讛 讬讗讜砖 讻讚讬 讜讻讜' 诇讗 拽谞讛 讛诪讜讻住 讘讬讗讜砖 诇讘讚讜 讘诇讬 谞转讬谞转 讚诪讬诐 讗讜 讘砖讬谞讜讬 诪注砖讛 注讻"诇. 讜讝讛 讛诇' 转诪讜讛 诪讗讚 讚诪砖诪注 诪讚讘专讬讜 讚诪讗谉 讚住"诇 讬讗讜砖 讻讚讬 拽谞讛 讛讬讬谞讜 砖讗"爪 诇讬转谉 讗驻讬' 讛讚诪讬诐 讜讝讛 讚讘专 砖讗讬谞讜 注讜诇讛 注诇 讛讚注转 讻诇诇 讜讗驻讬' 讛转讬谞讜拽讜转 砖诇 讘讬转 专讘谉 讬讜讚注讬谉 砖讛讙讝诇谉 讙讜驻讗 讗祝 讗诐 拽讜谞讛 讙讜祝 讛讙讝讬诇讛 讻讙讜谉 讘砖讬谞讜讬 诪注砖讛 讗讜 讘讬讗讜砖 诇诪讗谉 讚住"诇 讬讗讜砖 拽讜谞讛 讗驻"讛 爪专讬讱 诇讬转谉 讛讚诪讬诐 讜讻讘专 讛转诪讬讛 诪讛专砖"讗 讻谉 注诇 诇砖讜谉 专砖"讬 讘专讬砖 驻讬专拽讬谉 讜讬砖讘转讬 砖诐 讜讻谉 讬砖 诇讚拽讚拽 注诇 诪"砖 讘诇讬 谞转讬谞转 讚诪讬诐 讗讜 讘砖讬谞讜讬 诪注砖讛 诪砖诪注 讚讘砖讬谞讜讬 诪注砖讛 讘讬讚 讛讙讝诇谉 讗讬谉 爪讜专讱 注讜讚 诇谞转讬谞转 讛讚诪讬诐 讜讙"讝 诪谉 讛转讬诪讗 讻诪"砖. 讜讛谞诇注"讚 讘讬砖讜讘 诇' 专砖"讬 注诇 讛讚专讱 砖讻转讘转讬 讘住诪讜讱 讚诇驻专砖"讬 讛讗 讚砖拽诇讬谞谉 讜讟专讬谞谉 讘砖诪注转讬谉 讗讬 讬讗讜砖 讻讚讬 拽谞讛 讗讜 诇讗 讗诪讜讻住谉 讙讜驻讗 拽讗讬 讚讗讬 诇讙讘讬 讛讬讗讱 砖谞转谞讜 诇讜 诇讗 砖讬讬讱 诇' 讬讗讜砖 讻讚讬 讗诇讗 讬讗讜砖 讜砖讬谞讜讬 专砖讜转 讜讻讬讜谉 讚讗诪讜讻住谉 拽讗讬 注"讻 爪"诇 讻诪"砖 讚讛讗 讘讛讗 转诇讬讗 讚诪讗谉 讚住"诇 讬讗讜砖 讻讚讬 拽谞讛 讛诪讜讻住谉 讙讜祝 讛讞诪讜专 讜讛讚诪讬诐 谞砖讗专 注诇讬讜 讘讞讜讘 讗"讻 讘讛讬转讬专讗 讗转讬 诇讬讚讬讛 讚砖谞讬 讜讛"诇 讬讗讜砖 讜砖讬谞讜讬 专砖讜转 讜诪砖"讛 拽谞讛讜 诇讙诪专讬 讜讗"爪 诇讬转谉 砖讜诐 讚诪讬诐 讜诪讗谉 讚住"诇 讬讗讜砖 讻讚讬 诇讗 拽谞讛 讛诪讜讻住谉 诪诪讬诇讗 讗转讬 讘讗讬住讜专讗 诇讬讚 讛砖谞讬 讜诇讗 讛讜讬 砖讬谞讜讬 专砖讜转 讜爪专讬讱 诇讛讞讝讬专讜 讘注讬谞讗 讜讻"讝 谞专讗讛 诇讛讚讬讗 诪诇' 专砖"讬 诇讛诪注讬讬谉 讛讬讟讘 讗诇讗 讚诇驻"讝 拽砖讛 诇专砖"讬 诇' 讻讚讬 讚谞拽讬讟 讘讙诪专讗 讚讻讬讜谉 讚讗诪讜讻住谉 讙讜驻讗 拽讗讬 讻"砖 讚诇讗 砖讬讬讱 诇砖讜谉 讻讚讬 讻讬讜谉 讚砖讬谞讜讬 专砖讜转 诇讗 砖讬讬讱 讻诇诇 讙讘讬 讛诪讜讻住谉 讙讜驻讗 诇讻讱 讻转讘 专砖"讬 讚讛讗讬 诇' 讻讚讬 驻讬专讜砖讜 讘讞谞诐 讜讻讜讜谞转讜 讚讻讬讜谉 砖诇讗 谞转谉 讚诪讬诐 诇讻转讞讬诇讛 讻讚专讱 诪讻讬专讛 讛谞讜讛讙 讘注讜诇诐 讗"讻 讗"讗 诇拽谞讜转 讛讞驻抓 砖诇 讗讞专讬诐 讘讞谞诐 讗祝 注"讙 讚讗讬讬讗砖 诪专讬讛 诪讬谞讬讛 诪"诪 讻讬讜谉 砖诇讗 拽讬讘诇 讛诪注讜转 讗讻转讬 讘专砖讜转讬讛 讚诪专讬讛 拽诪讗 拽讗讬 讙讜祝 讛讞驻抓 讜讗祝 讗诐 讬转谉 诇讜 注讻砖讬讜 讛诪注讜转 诪"诪 讗讬谞讜 讬讻讜诇 诇讝讻讜转 讘讜 讻讬讜谉 砖讛诇讛 讗讬谞讜 诪转专爪讛 诇诪讜讻专讜 注讻砖讬讜 讜诪注讬拽专讗 谞诪讬 诇讗讜 讘转讜专转 诪讻讬专讛 讗转讬 诇讬讚讬讛 讜讗驻砖专 注讜讚 讚讘讗 诇诪注讟 讛讬讻讗 砖谞转谉 讛诪讜讻住谉 诪注讜转 讘转讞讬诇讛 讗注"讙 砖讗谞住讜 诇诪讻专讜 诇讜 诪"诪 讛讗 拽讬"诇 讚转诇讜讛 讜讝讘讬谉 讝讘讬谞讬讛 讝讘讬谞讗 讗诇讗 讚讘诇讗"讛 诪讬讜砖讘 诇' 专砖"讬 讚诪"砖 讘诇讬 谞转讬谞转 诪注讜转 讗讬谞讜 讗诇讗 诇驻' 转讬讘转 讻讚讬 讚讛讬讬谞讜 讘讞谞诐 讜讻诪"砖 讜注"讝 讻转讘 注讜讚 讗讜 讘砖讬谞讜讬 诪注砖讛 讜讛讗讬 讗讜 讛讜讬 讻诪讜 讗讬 谞诪讬 驻讬' 讚讬"诇 注讜讚 讚讛讗讬 诇' 讻讚讬 讛讬讬谞讜 讻讬讜谉 讚诇讬讻讗 砖讬谞讜讬 诪注砖讛 讘讛讚讬讗 讗爪诇 讛诪讜讻住谉 讗诇讗 讬讗讜砖 诇讘讚 诪砖"讛 拽专讬 诇讬讛 讬讗讜砖 讻讚讬 讻谉 谞专讗讛 诇讬 诇注谞"讚 讘专讜专 讜驻砖讜讟 讘讻讜讜谞转 专砖"讬 讜讛转诪讬讛 注诇 讻诇 讛诪驻专砖讬诐 砖诇讗 讛专讙讬砖讜 讘讝讛 讜讚讜拽 讛讬讟讘:


讙诪专讗 诇讗 砖谞讜 讗诇讗 诇讬住讟讬诐 注讻讜"诐 讗讘诇 诇讬住讟讬诐 讬砖专讗诇 讻讜' 讻讬讜谉 讚讗诪专讬 诪讬诪专 诪讬讬讗砖. 讛讗讬 诇讬住讟讬诐 讚诪讞诇拽讬谞谉 讘讬谉 讬砖专讗诇 诇注讻讜"诐 讛讬讬谞讜 注"讻 讘讙谞讘 讚讜拽讗 讗讘诇 讘讙讝诇谉 讗驻讬诇讜 讘讬砖专讗诇 诇讗 讛讜讬 讬讗讜砖 讚拽讬"诇 讻专讘谞谉 讚专"砖 讜讘讬砖专讗诇 驻诇讬讙讬 讜注"讝 诪住拽讬谞谉 讛讻讗 讚谞讛讬 讚住讘专讬 专讘谞谉 讚住转诐 讙谞讬讘讛 讛讜讬 讬讗讜砖 讘注诇讬诐 讛讬讬谞讜 讘诇讬住讟讬诐 讙谞讘 讚讬砖专讗诇 讗讘诇 讙谞讘 注讻讜"诐 诇讗 诪讬讬讗砖 讜讚讬讬拽讬谞谉 讛讻讬 诪讚诪拽砖讛 住转诪讗 讚诪转谞讬' 讗讛讚讚讬 讻驻专砖"讬 讘诪砖谞讛 讜诇住讟讬诐 讚诪转谞讬转讬谉 讛讬讬谞讜 讙谞讘 讻讚驻专砖"讬 诇拽诪谉 讘住诪讜讱 讜讻谉 讻转讘讜 转讜住驻' 诇拽诪谉 讘讚"讛 讛诪讻讬专 住驻专讬讜 讜讻"讻 讛讘注诇 讛诪讗讜专 讚讘讙谞讘 讗讬讻讗 诇讗驻诇讜讙讬 讘讬谉 注讻讜"诐 诇讬砖专讗诇 诪砖讗"讻 讘讙讝诇谉 讜讻"讝 讘专讜专 讜诪讜讻专讞 讘讻诇 住讜讙讬讬转 讛砖"住 讜诇讗驻讜拽讬 诪诪"砖 讛讟讜专 讘住讬' 砖住"讞 诇讛讬驻讜讱 讘砖诐 讛专讗"砖 讚讛讞讬诇讜拽 讘讬谉 诇讬住讟讬住 注讻讜"诐 诇讬砖专讗诇 讛讬讬谞讜 讘讙讝诇谉 讚讜拽讗 讜讘讙谞讘 讘讻诇 注谞讬谉 讛讜讬 讬讗讜砖 讜讻讘专 讛砖讬讙 注诇 讚讘专讬讜 讛砖"讱 讘讗专讬讻讜转 讜讻诇 讚讘专讬讜 诪讜讻专讞讬诐 讘诇讬 讙诪讙讜诐 讜注讜讚 讚讛诪注讬讬谉 讘诇' 讛专讗"砖 讘砖诪注转讬谉 诪砖诪注 诇讛讚讬讗 讚诇讗 讻讚讘专讬 讛讟讜专 诪讚讻转讘 讚诇专讘讛 讘住诪讜讱 诇讗 诪砖讻讞转 讘讙讝诇谉 砖讜诐 讬讗讜砖 诇专讘谞谉 讜拽砖讬讗 讗讚专"讬 讚讗诪专 讙讝诇 讜诇讗 谞转讬讬讗砖讜 讜讻讜' 砖谞讬讛诐 讗讬谉 讬讻讜诇讬谉 诇讛拽讚讬砖 注讻"诇 讜讗讬 讻讚讘专讬 讛讟讜专 诪讗讬 拽讜砖讬讗 讛讗 专"讬 注"讻 讘讙讝诇谉 讬砖专讗诇 诪讬讬专讬 诇注谞讬谉 讛拽讚砖 讜讗驻讬' 专讘谞谉 诪讜讚讜 讗注"讻 讚注讬拽专 讛讞讬诇讜拽 讘诇讬住讟讬诐 讙谞讘 讚讜讜拽讗 讗讬讬专讬 讜诇专讜讘 驻砖讬讟讜转 讛讚讘专讬诐 讗讬谉 诇讛讗专讬讱 讗诇讗 砖爪专讬讱 诇讬转谉 讟注诐 讗诪讗讬 诪讞诇拽讬谞谉 讘讙谞讘 讘讬谉 注讻讜"诐 诇讬砖专讗诇 诪砖讗"讻 讘讙讝诇谉 讜讘讗诪转 砖讛讚讘专 谞讻讜谉 讘讟注诪讜 讚讛讗 住转诐 讙谞讘 讛讬讬谞讜 讚诪讬讟诪专讬 诪讗讬谞砖讬 讜讗"讻 讗讬谉 讝讛 讬讜讚注 诪讬 讛讜讗 讛讙谞讘 讜讗祝 讻砖谞讜讚注 诇讜 拽爪转 注驻"讬 讗讜诪讚谞讗 讻讙讜谉 砖诇谞讜 讘讘讬转讜 讜讬爪讗讜 讘诇讬诇讛 讻讚讗诪专讬谞谉 诇拽诪谉 讘砖诪注转讗 讚讛诪讻讬专 讻诇讬讜 诪"诪 讗讬谉 讬讻讜诇 诇讘专专 讚讘专讬讜 讻"讻 讜讗"讻 讘讻讛"讙 讬砖 诇讞诇拽 砖驻讬专 讚讻砖谞讜讚注 诇讜 注驻"讬 讗讜诪讚谞讗 砖讛讙谞讘 讛讜讗 注讻讜"诐 住讘专 讚谞拽讟讬谞讗 诇讬讛 讘讚讬谞讗 讻讬讜谉 讚注讻讜"诐 讚讬讬谞讬 讘讙讬转讬 讗讘诇 讘讙谞讘 讬砖专讗诇 诪讬讬讗砖 讻讬讜谉 讚讗诪专讬 诪讬 讬讬诪专 讜讗讬谉 讚谞讬谉 注"驻 讗讜诪讚谞讗 讗讘诇 讙讝诇谉 讛讬讬谞讜 讚诇讗 诪讬讟诪专 诪讗讬谞砖讬 讜诇讜拽讞 讘讝专讜注 诇注讬谉 讻诇 谞诪爪讗 砖讝讛 转讜讘注讜 讘讘讬专讜专 讜讛诇讛 讙"讻 讗讬谞讜 讬讻讜诇 诇讻驻讜专 讘注讬拽专 讛讚讘专 讗诇讗 砖讛讜讗 讙讘专讗 讗诇诪讗 讚诇讗 爪讬讬转 讚讬谞讗 讜讗"讻 讘讻讛"讙 诇讗 砖讬讬讱 讻诇诇 诇讜诪专 诪讬 讬讬诪专 讗诇讗 讘讻诇 注谞讬谉 诇讗 诪讬讬讗砖 讻讬讜谉 砖讗讬谉 讛讚讘专 讗诇讗 诪爪讚 讗诇诪讜转讜 讜拽住讘专 注转讬讚讬谉 讘注诇讬 讝专讜注 诇讬驻讜诇 讜谞拽讟讬谞讗 诇讬讛 讘讚讬谞讗 讜讻"讝 讘专讜专 讜讛住讻讬诪讜 讘讜 讻诇 讛驻讜住拽讬诐 诇讚注转讬 讝讜诇转 讛讟讜专 讜讛砖"注 谞诪砖讱 讗讞专讬讜 讜讻诪"砖 谞专讗讛 注讬拽专 讜讚讘专讬 讛讟讜专 讜砖"注 讜专诪"讗 爪专讬讻讬谉 谞讙专 讜讘专 谞讙专 讚讬驻专拽讬谞讬讛 讜讚讜拽 诪讬讛讜 讚讘专讬 讛讟讜专 讙讜驻讗 讬"诇 讚讗讬讛讜 谞诪讬 诇讗 诪讞诇拽 讘讙讝诇谉 讙诪讜专 讘讬谉 注讻讜"诐 诇讬砖专讗诇 砖讛专讬 诇讗 谞讝讻专 诇砖讜谉 讙讝诇谉 讘讚讘专讬讜 讗诇讗 讚诇讚讬讚讬讛 注讬拽专 讛讞讬诇讜拽 讘讬谉 注讻讜"诐 诇讬砖专讗诇 讗讬谞讜 诇讗 讘讙谞讘 讜诇讗 讘讙讝诇谉 讗诇讗 讚讜拽讗 讘诇讬住讟讬诐 诪讝讜讬讬谉 砖讗讬谞讜 讚讜诪讛 诇砖讗专 讙讝诇谉 讻讬讜谉 讚诪讬讟诪专 诪讗讬谞砖讬 讜讬砖 住讘专讗 诇讞诇拽 讻诪"砖 诇拽诪谉 讘住讜祝 讛住讜讙讬讗 讗诇讗 讚诪诇' 讛讘"讬 讜专诪"讗 诇讗 诪砖诪注 讻谉 讜讬砖 诇讬讬砖讘 讚讘专讬讛诐 讘讚讜讞拽:


砖诐 转"砖 讛讙谞讘 讜讛讙讝诇谉 讜讻讜'  讜讬砖 诇讛拽砖讜转 讚诪讗讬 诪拽砖讛 诪讛讻讗 诇专讘讛 讚诪谞"诇 讚讟注诪讗 讚讛转诐 诪砖讜诐 讬讗讜砖 讛讜讗 讚诇诪讗 诪砖讜诐 砖讬谞讜讬 讛砖诐 讚诪注讬拽专讗 讞讜诇讬谉 讜讛砖转讗 讛拽讚砖 讜讛讻讬 讗讜拽诪讜讛 诇讛讚讬讗 讘驻' 诪专讜讘讛 讜注讜讚 讚砖诪注讬谞谉 诇讬讛 诇专讘讛 讚砖讬谞讜讬 讛砖诐 讗驻讬' 讛讞讜讝专 拽讜谞讛 诇讙诪专讬 讗驻讬' 讘诇讗 讬讗讜砖 讗诇讗 砖讻讘专 讻转讘转讬 砖诐 讚诇拽"诪 讚砖讬谞讜讬 讛砖诐 讻讬 讛讗讬 讻讬讜谉 砖讗讬谞讜 讘讗 讗诇讗 注"讬 诪注砖讛 讛讙讝诇谉 诇讗 诪讛谞讬 诇讻"注 讗诇讗 诇讗讞专 讬讗讜砖 讜讻"讻 讛转讜住驻' 砖诐 讙讘讬 诪专讬砖 诇讞讚 转讬专讜爪讗 讜讻转讘转讬 砖诐 讚讘转讬专讜抓 讛砖谞讬 谞诪讬 诪讜讚讜 诇讝讛 讗诇讗 诪讬诇讬 讗讞专讬谞讗 讗讬讻讗 讘讬谞讬讬讛讜 讜讛讗专讻转讬 砖诐 注讬讬谉 注诇讬讜 讜讚讜"拽:





砖注专讬 转讜专转 讘讘诇

(拽讬讚 讗 诪砖谞讛) 讛诪爪讬诇 诪谉 讛谞讛专 讜讻讜' 讛专讬 讗诇讜 砖诇讜.鈥斪ぷ�' 讛讗 讚讘注讬谞谉 讛讻讗 讬讗讜砖 讘注诇讬诐 讛讬讬谞讜 讘砖讛讬讛 讬讻讜诇 诇讛爪讬诇 注"讬 讛讚讜讞拽, 讚讗诇"讻 讗驻讬' 诇讗 谞转讬讬讗砖讜 讛讘注诇讬诐 讛专讬 讗诇讜 砖诇讜 (注讬' 专讗"砖 讘"诪 驻"讘 住讬' 讘): 讗讘诇 诇讗 讻谉 讛讬讗 讚注转 讛专诪讘"诐 (讛诇' 讙讝讬诇讛 专驻"讜), 讗诇讗 讚讗驻讬' 讗"讗 诇讛爪讬诇 讘砖讜诐 讗讜驻谉 诪"诪 爪专讬讻讬诐 讬讗讜砖 讘注诇讬诐 (注"砖 讘诪"诪).


讜讛谞讛 讛讗 讚讗诪专讬谞谉 讛讻讗 讚诪爪讬诇 诪诇讬住讟讬住 讬砖专讗诇 讛专讬 讗诇讜 砖诇讜 - 谞专讗讛 砖讟注诐 讚讬谉 讝讛 讛讜讗 诪驻谞讬 砖拽谞讛 诪讛 砖讛爪讬诇 诪讚讬谉 诪诇讞诪讛, 讚诪讛 砖讘讜讝讝讬诐 讜砖讜诇诇讬诐 讘诪诇讞诪讛 讛专讬 讛讜讗 拽谞讜讬 诇砖讜诇诇 讜讘讜讝讝*注讬' 砖讜"转 专"讬 讘谉 诪讬讙讗砖 住讬' 拽讻讛 讜专诪讘"诐 讛诇' 注讘讚讬诐 驻"讟 讛"讚 讜驻讗专 讛讚讜专 住讬' 拽诇讗.. 讜讗诐 讗讬谉 讚讬谉 诪诇讞诪讛 讘诇讬住讟讬住, 爪"诇 讚诪讬讬专讬 砖诇讗 讞讟祝 诪讬讚讬 讛诇讬住讟讬住 注爪诪讜, 讗诇讗 砖讘专讜讚驻讜 讗讞专讬讜 讛砖诇讬讱 讛诇讬住讟讬住 诪讬讚讜 诇讛拽诇 诪注诇讬讜, 讜讘讗讜驻谉 讝讛 讛专讬 讛驻拽讬专 讛诇讬住讟讬住 诪讛 砖讛砖诇讬讱; 讜诪讗讞专 砖讛讘注诇讬诐 诪住转诪讗 讛转讬讬讗砖讜 讻讘专 讝讻讛 讛诪爪讬诇 讘诪讛 砖讘讬讚讜. 讗讘诇 讛讞讜讟祝 诪诪砖 诪讬讚讬 讛讙讝诇谉 讛讚讘专 讘专讜专 砖爪专讬讱 诇讛讞讝讬专 诇讬讚讬 讛讘注诇讬诐 讗讜 诇讬讚讬 讛讙讝诇谉, 讚诇讗 讙专注 诪讙讜谞讘 诪谉 讛讙谞讘 讗讞专 砖讻讘专 谞转讬讬讗砖讜 讛讘注诇讬诐, 讚讞讬讬讘 诇砖诇诐 讛拽专谉 诇讙谞讘 (讻诇注讬诇 住讞 讗). 讜讻"讻 讘转讜住' 专讬"讚 专讬砖 驻专拽讬谉, 讚讙讜讝诇 诪谉 讛讙讝诇谉 讗讞专 砖谞转讬讬讗砖讜 讛讘注诇讬诐, 讚讙讝诇谉 砖谞讬 爪专讬讱 诇讛讞讝讬专 诇讙讝诇谉 专讗砖讜谉. 讜讻"讻 讘砖讜"转 专砖讘"抓 讞"讘 住讬' 拽诇讜. 讜讙诐 诪讚讘专讬讜 砖诐 谞专讗讛 讚诪驻专砖 诪"砖 讻讗谉 "讛专讬 讗诇讜 砖诇讜" 砖讗讬谞讜 讗诇讗 诇注谞讬谉 砖讗讬谞讜 诪讞讜讬讬讘 诇讛讞讝讬专 诇讘注诇 讛讘讬转, 讗讘诇 讜讚讗讬 砖讛讜讗 爪专讬讱 诇讛讞讝讬专 诇讙讝诇谉 (注"砖).

